“Mommy Sedih Sampai Dada Sakit” – Rita Rudaini Sebak Hantar Putera Sulung Masuk MRSM

Tular di akaun TikTok milik pelakon dan usahawan jelita, Rita Rudaini, di mana ibu kepada dua cahaya mata ini menitiskan air mata ketika menghantar anak sulungnya Airit Rayyan Rizqin ke sekolah Maktab Rendah Sains Mara (MRSM) semalam.

Melihat di video yang dimuatnaik di akaun TikTok Rita, pelakon jelita ini meluahkan rasa bercampur-baur ketika menghantar putera sulungnya di MRSM.

Dalam kapsyen yang ditulis, Rita mengatakan dia merasai perasan sedih, gembira, cinta, sayang dan rindu hinggakan rasa sakit di dada kerana terpaksa berjauhan dengan anak pertamanya itu.

Dalam pada itu, Rita juga berkongsi rasa gembira kerana anak yang dijaga dan dibesarkan oleh ibu tunggal seperti dirinya boleh melangkah ke hadapan.

“Saya ibu yang normal… Rasa sakit, rasa pedih itu dah biasa.. Macam mana hujan lebat hari ni macam tau deras nya airmata saya hari ni.. Airmata gembira bercampur dengan sebuah rasa..

Rasa itu adalah rasa cinta.. Sayang.. Rindu.. Kami tidak pernah berenggang.. Hari ni kami berjauhan..

Mommy sedih sampai dada sakit dalam pada masa yang sama mommy gembira dengan anak yang hanya di besarkan oleh ibu tunggal, melangkah setapak lagi ke hadapan..

Mommy sentiasa menjadi sayap kiri dan kanan mu terbang tinggi Airit Rayyan Rizqin..” tulisnya

Sy ibu yg normal…rasa sakit,rasa pedih itu dah biasa…mcm mana hujan lebat hari ni mcm tau deras nya airmata sy harini…airmata gembira bercampur dgn sebuah rasa…rasa itu adalah rasa cinta..syg..rindu..kami tidak pernah berenggang…harini kami berjauhan….mommy sedih sampai dada sakit dlm pd masa yg sama mommy gembira dgn anak yg hanya di besarkan oleh ibu tunggal,melangkah setapak lg ke hadapan…mommy sentiasa menjadi sayap kiri dan kanan mu 🤍 fly high Airit Rayyan Rizqin..

♬ original sound – Rita Rudaini – Rita Rudaini

Video yang dikongsikan oleh Rita di akaun TikTok nya itu mendapat perhatian orang ramai, rata-rata ramai memberi komen mengagumi usaha dan pengorbanan Rita membesarkan anak seorang diri sebagai ibu tunggal sehingga berjaya dan ada juga yang menitipkan ucapan tahniah buat Rayyan.

“Tahniah dik. Mesti jadi seseorang yang di hormati nanti. Acik dan semua rakyat Malaysia doakan adik berjaya dunia akhirat menjadi kebanggaan ibu ya.”

“Tahniah buat ibu dan anak.. Seorang ibu ynag kuat. Semoga Allah sentiasa permudahkan urusan keluarga.”

“Allahu.. Hebat Rita didik anak. Tahniah untuk Rita.. Semoga Airit belajar rajin-rajin ya.” ucap mereka

Selain menitipkan ucapan dan kata-kata semangat, ada juga dikalangan pengguna media sosial yang bertanya MRSM mana anak kesayangan Rita ini masuk.

Melihat diruangan komen, rata-rata ramai yang mensyaki Rayyan memasuki sekolah MRSM Ulul Albab di Gemenceh, Negeri Sembilan berdasarkan video yang dikongsikan Rita.

“Macam MRSM Gemenceh dekat Negeri Sembilan je”

“Ulul Albab tu MRSM untuk tahfiz.” komen mereka

Tahniah Rayyan semoga jadi anak yang berjaya suatu hari nanti.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sudah Berkahwin? Britney Spears Umum Hamil Anak Ketiga!

Penyanyi terkenal Britney Spears mengumumkan bahawa dirinya kini sedang hamil anak ketiga bersama pasangannya Sam Asghari.

Khabar gembira itu diumumkan olehnya sendiri menerusi hantaran di Instagram yang menceritakan bahawa dia beras pelik dengan keadaan perutnya sebelum melakukan ujian kehamilan dan disahkan hamil.

“Saya kurangkan berat badan demi percutian ke Maui, (Hawaii) hanya untuk menambahkan berat badan kembali.

Saya fikir apa masalah dengan perut saya? Suami saya mengatakan bahawa saya mengandungkan makanan.

Jadi saya melakukan ujian kehamilan dan saya sedang hamil. Empat hari kemudian perut semakin membesar”-Tulis Britney

Tambahnya lagi, Britney turut memberitahu bahawa dia tidak akan banyak keluar dari rumah untuk mengelakkan dirinya dirakam oleh paparazzi.

“Saya tidak akan kerap keluar rumah memandangkan paparazzi mendapat wang dengan mengambil gambar saya. Ironinya, mereka (paparazzi ) telah pun melakukannya sebelum ini.”-Britney Spears

Britney Spears mendedahkan bahawa kehamilan bukanlah mudah baginya kerana dia akan mengalami kemurungan kehamilan (perinatal depression) setiap kali hamil.

“Ianya sukar kerana ketika saya hamil saya mengalami kemurungan kehamilan. Saya perlu katakan ia amat mengerikan. Wanita tidak bercakap mengenainya ketika itu.

Sesetengah orang menganggap ia berbahaya jika seorang wanita mengadu mengenai kemurungan ketika hamil. Namun, kini wanita bercakap tentangnya setiap hari”-Britney Spears

Sekadar info, Britney Spears sebelum ini pernah berkahwin dengan rakannya, Jason Alexander di Las Vegas pada 2004, namun perkahwinan tersebut kemudiannya dibatalkan.

Pada tahun yang sama, Britney berkahwin buat kali kedua dengan penari, Kevin Federline dan dikurniakan dua orang anak lelaki. Walaubagaimanapun, mereka telah bercerai pada 2007.


Isu Isytihar Bankrap, Mawar Karim Tampil Dedah Individu Mahu Malukan Dirinya!

Baru-baru ini tular mengenai usahawan, Mawar Karim berkenaan isu ingkar perjanjian dan tidak membayar wang pinjaman bernilai RM720,000 daripada seorang individu.

Mawar juga dikatakan bakal berdepan tindakan pengisytiharan bankrap selepas dikatakan meminjam wang dengan seorang rakan bagi tujuan modal memulakan perniagaan.

Menerusi Insta Stories, Mawar tampil bersuara terhadap isu tersebut dengan menyatakan seolah-olah terdapat seorang individu yang digelar sebagai ‘S’ tidak berhenti melemparkan fitnah terhadapnya.

“Wahai S tak habis-habis create cerita fitnah pasal saya. Last year pasal SJR, cukup setahun pasal lari hutang, tiba-tiba mai bankrap pulak dah.”-Mawar Karim

Tambahnya lagi, Mawar turut menyifatkan isu yang tular mengenainya yang dilakukan oleh individu yang digelar ‘S’ ini adalah untuk memalukan dirinya.

“Nak bagi saya malu 1 Malaysia, jangan one day terbalik pulak ceritanya. Orang tahu siapa gerangan S ni”-Mawar Karim

Sekadar info, Mawar Karim yang merupakan usahawan tudung jenama Fareeda pernah berkahwin dengan aktor kacak iaitu Fizo Omar pada November 2013 sebelum membuat keputusan untuk bercerai pada Julai 2019. Pasangan ini turut dikurniakan seorang anak perempuan yang diberi nama Wan Maryam.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Makin Lama Makin Terbuka”- Ameera Khan Dikritik Muatnaik Foto Mengenakan Pakaian Jenama Mewah

Adik kepada selebriti dan usahawan terkenal, Neelofa iaitu Ameera Khan kembali mendapat tajam daripada netizen selepas memuatnaik foto dirinya bersama mengenakan pakaian berjenama mewah antarabangsa.

Menerusi foto yang dimuatnaik di Instagram, Ameera dikatakan telah mengenakan kemeja-T lengan pendek sehingga menampakkan hampir keseluruhan lengannya.

“Mencapai bintang, anda mungkin menjadi satu.”-Ameera Khan

A post shared by Ameera Khan (@littlemisskhan)

Tinjauan Murai My di ruangan komen mendapati rata-rata netizen mempersoalkan pemakaian Ameera yang dikatakan tidak menutup aurat dengan sempurna malah ada yang menitipkan doa agar Ameera akan berhijab dengan sempurna seperti kakaknya, Neelofa.

“Saya ingatkan anda sudah memakai hijab kan?”

“Sikit lagi nak tutup penuh. Semoga mendapat hidayah.”

“Tapi, kenapaaa? Semoga kekal istiqamah.”

Sekadar info, Ameera turut dikenali sebagai seorang usahawan dan mempunyai beberapa perniagaan di bawah jenamanya sendiri.


[VIDEO] “Ayah Tiba-Tiba Sebak”- Asyraf Khalid Kongsi Momen Keluarga Mertua Hadir Ke Wisma Mutyara

Usahawan dan suami kepada pelakon dan penyanyi Indonesia, Tya Arifin iaitu Asyraf Khalid tampil berkongsi   momen penting  keluarga mertuanya yang tinggal di Indonesia hadir menjejakkan kaki ke Wisma Mutyara buat pertama kali.

Menerusi video yang dimuatnaik di Instagram, Asyraf menceritakan bahawa ketika bapa mertuanya memasuki pejabat mereka, dia hanya berdiam diri sebelum bertukar menjadi sebak dan menitiskan air mata apabila berjumpa dengan team Mutyara.

“Bila Ayah Arifin masuk ke office kita, Ayah just diam tanpa berkata apa-apa, dan bila Ayah ke tingkat 1 untuk berjumpa dengan team Mutyara, Ayah tiba-tiba sebak & menitiskan air mata.

Ingat lagi kali terakhir mereka datang, kita baru mulakan Mutyara. Masa tu office di rumah je & rumah pun ketika tu agak sempit. Ibu dan Mbak pun pernah dulu bantu kita packing dari rumah.”-Kongsi Asyraf

Tambahnya lagi, Asyraf turut menitipkan ucapan terima kasih buat bapa dan ibu mertuanya yang sentiasa menitipkan doa dan sokongan buat mereka berdua tanpa sebarang syarat atau jangkaan tinggi.

“Terima kasih kepada Ayah Arifin & Ibu Kokom sebab sentiasa doakan kita & sentiasa sokong kita  tanpa sebarang syarat atau expectation. Saya benar-benar diberkati untuk mempunyai mertua yang begitu hebat.-Asyraf Khalid

A post shared by Asyraf Khalid™ (@asyrafkhalid)

Sekadar info, Asyraf Khalid telah mendirikan rumah tangga bersama Tya Arifin pada 1 November 2015. Pasangan ini turut dikurniakan sepasang cahaya mata, Arif Jiwa dan Azzahra Jiwa.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Isu Bayaran Tidak Dilunaskan, Diva AA Bakal Buat Laporan Polis Terhadap Pihak Awesome TV?

Pengacara dan pelakon, Azwan Haji Ali atau lebih dikenali sebagai Diva AA tampil memberi amaran terhadap Awesome TV yang masih belum melunaskan baki bayaran yang bernilai hampir RM25,000 kepadanya selepas digugurkan sebagai hos untuk program MIC ON! pada 8 Mac.

Menerusi video yang dimuatnaik di TikTok, Diva AA tampil membri amaran terhadap pihak Awesome TV untuk tidak bersikap kurang ajar dan melunaskan baki bayarannya yang bernilai hampir RM25,000 bagi program ‘Perang Malam Ini’ yang telah ditayangkan di Awesome TV.

“Kepada Awesome TV, kau jangan nak kurang ajar dengan aku ya. Kau offer aku 2 job. Satu ‘MIC ON!’ program yang aku dah tak buat tu, yang kau berani mati singkirkan aku. Ok fine.

Tapi satu lagi show ya, ‘Perang Malam Ini’ yang kau gelupuh tayang kat Awesome TV tu. Kau belum bayar aku.”-Diva AA

KASIK VIRALLLL ! AWESOME TV STILL TAK SETTLE HUTANG DIVA AA ALMOST RM25K B4 DIVA AA MAKE POLICE REPORT! 🖕🖕🖕🖕🖕🖕🖕 GTHHH PUIII fyppp.

Tambahnya lagi, Diva AA turut memberi amaran terhadap pihak Awesome TV untuk melunaskan bayarannya seminggu sebelum menjelang Aidlifitri jika tidak mahu dibawa ke balai polis.

“Okay aku bagi tempoh seminggu sebelum raya je. Kalau kau masih tak settle hutang aku, Awesome TV to all top management. Semua aku akan seret ke balai polis.

Kau dah menggelupur buat statement kat press kononnya kau dah bayar hutang aku, kau belum settle hutang aku. Kau bayar, kau bayar hutang aku. Kau ingat aku takut nak berdepan bos-bos kau? Kau bayar hutang aku dulu”-Diva AA

Terdahulu, Murai My melaporkan pihak pengurusan Awesome TV mengambil keputusan untuk menggugurkan Diva AA daripada tugas mengacaraan bagi program realiti “MIC ON!” yang berkuatkuasa serta merta.

Keputusan tersebut dibuat setelah mengambil kira beberapa faktor demi memastikan keharmonian penerbitan keseluruhan program ‘MIC ON!’ untuk musim ini dapat diteruskan dengan lancar bagi menghormati semua pihak yang terlibat.


“Bunyi Gelang Tu Macam Kosong Je” – Netizen Persoal Ketulenan Barang Kemas DSV

Datuk Seri Vida (DSV) nama yang tidak asing lagi dalam dunia perniagaan dan kini dalam industri hiburan Malaysia, terbaru tular di media sosial milik jutawan kosmetik tersebut di mana Vida memuatnaik video menunjukan barang kemas yang dimiliki di Instagram nya.

Gara-gara memuatnaik rakaman video menunjukkan barang kemas di Instagram, posting tersebut dibanjiri dengan pelbagai komen dan reaksi dari orang ramai.

A post shared by Dato Seri Vida (@datoserivida)

Rata-ratanya ramai yang mempersoalkan ketulenan barang kemas yang ditunjukan Vida, kerana bunyi gelang yang dikongsikan kedengaran seperti gelang kosong dan ringan. Ada juga yang mengatakan gelang besar Vida tidak seperti gelang emas 916.

“Kenapa bunyi gelamg tu macam kosong je, harapkan besar je. Tapi isi tak ada”

“Betul ke, nampak macam ringan je” ucap mereka

“Ringan semacam je gelang rantai tu semua.. Lampong saja kalau kosong dalam tu rantai lebar sauh kapal pun tak rasa berat.. Apa”

“Nampak macam bukan emas 916” komen mereka

Adakah anda juga beranggapan gelang emas DSV kosong dan ringan seperti yang didakwa netizen?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Jangan Putus Asa” – Dynas Mokhtar Teruskan Rutin Bersenam Dalam Bulan Ramadhan

Pelakon, pengacara dan usahawan, Dynas Mokhtar memuatnaik video senaman di akaun Instagram nya menarik perhatian orang ramai di media sosial selebriti jelita tersebut.

Melihat video yang dikongsikan Dynas di Instagram nya, pelakon berbakat ini kelihatan berdisiplin dan cekal meneruskan aktiviti senaman meski memasuki bulan ramadhan.

Dan dengan mengambil sikap tidak mudah berputus asa sebagai kunci, Dynas berjaya lakukan rutin senaman tersebut dengan lancar dan terus memaksa diri agar momentum yang dibina sebelum ini tidak hilang.

A post shared by dynas mokhtar (@dynasmokhtar)

“Teruskan memaksa diri anda! Jangan putus asa lagi… 20 hari lagi nak puasa.. Kemudian kita boleh paksa lebih lagi bila kita tak berpuasa.

Jangan hilang momentum nanti lagi susah nak paksa. Dengar pada tubuh anda itu yang penting. Sebenarnya hari ini Dynas pancit sikit tapi saya cuba untuk paksa dan tidak berputus asa Alhamdulillah.” tulisnya

Melihatn perkongsian tersebut, ramai yang memberi komen dan emoji sebagai tanda mengagumi kekuatan dan sikap tidak mudah putus asa selebriti tersebut untuk kekal cergas dalam bulan ramadhan ini.

“Wah.. Kena kekal fit.. Ada drama lasak nak masuk ke ni..”

Bagi yang nak nampak langsing sebelum raya, bolehlah lakukan senaman seperti Dynas!


Harith Iskander Ulas Kes Langgar Mati 8 Remaja Berbasikal Lajak, TMJ Bagi Komen Padu

Kes langgar mati 8 remaja berbasikal lajak mendapat reaksi dari pelbagai pihak termasuklah pelakon, pelawak dan pengacara, Harith Iskander yang mempersoalkan keadilan di antara pemandu wanita dan 8 remaja basikal lajak yang telah mati akibat pemandu wanita itu.

Menerusi hantaran di Instagram, Harith menyatakan bahawa dirinya tidak memahami di manakah keadilan dan meminta orang ramai yang memahami dengan kes tersebut untuk memberi penjelasan padanya bagaimana pemandu wanita itu didapati bersalah.

“Minta maaf, Dalam isu ini saya tidak faham di terletaknya ‘justice’ atau keadilan. Seberapa yang saya tahu dari laporan yang ada Cik Sam Ke Ting tidak membawa kenderaan dengan cara ‘reckless’ atau cuai. Minta tolong siapa-siapa yangt faham dengan kes ini cuba terangkan bagaimana dia didapati bersalah.?”-Harith Iskander

A post shared by Harith Iskander (@harithiskander)

Tambahnya lagi, dia turut berpendapat kanak-kanak itu tidak sepatutnya keluar menunggang basikal dengan cuai di atas jalan pada lewat malam.

“Bagi ibubapa mangsa. saya pun tidak tahu nak cakap apa. Netizen dah banyak cakap dah. Kanak-kanak tidak sepatutnya keluar menunggang basikal di atas jalan pada lewat malam.”-Harith Iskander

Hantaran yang dimuatnaik oleh Harith mendapat pelbagai reaksi netizen termasuklah Tunku Mahkota Johor, TMJ, Tunku Ismail Sultan Ibrahim yang turut memberikan pendapat di ruangan komen.

“Ibu bapa perlu bertanggungjawab dan mendidik anak-anak kita. Kepada pemandu pula mereka harus berhati-hati dan memperbaiki kesedaran mereka.”-TMJ

Dalam pada itu, TMJ turut berpendapat kanak-kanak itu tidak seharusnya berada di situ dan meminta orang ramai untuk berfikir secara rasional berdasarkan fakta dan bukan memberikan kenyataan mengikut trend.

“Kanak-kanak itu tidak sepatutnya berada di situ, saya setuju. Tetapi untuk melanggar 8 orang kanak-kanak, bukan seorang, apa yang anda akan gelar? ‘Memandu secara cuai’.

Pada masa kini mengenai setiap isu, semua orang merasakan keperluan untuk membela pihak yang menuduh. Bagaimana pula dengan mangsa? Siapa yang membela mereka? Berfikir secara rasional dan bukan membuat kenyataan mengikut trend.”-TMJ

Dipetik dari laporan Harian Metro, Mahkamah Tinggi memerintahkan kerani wanita dipenjara enam tahun dan didenda RM6,000 kerana memandu secara melulu, hingga menyebabkan kematian lapan remaja berbasikal lajak, lima tahun lalu.

Responden, Sam Ke Ting,27, turut diperintah menjalani hukuman enam bulan penjara jika tidak membayar denda selain hilang kelayakan memandu selama tiga tahun yang berkuatkuasa selepas selesai hukuman penjara.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Ini Soal Hidup & Mati”- Syed Saddiq Bertemu Dengan Keluarga Yasin Sulaiman

Presiden Ikatan Demokratik Malaysia (Muda), Syed Saddiq Syed Abdul Rahman tampil berkongsi dengan pengikutnya di Instagram mengenai pertemuannya bersama keluarga penyanyi nasyid, Yasin Sulaiman baru-baru ini.

Menerusi laman Instagram, Syed Saddiq berpendapat apa yang berlaku terhadap penyanyi itu merupakan tangisan meminta bantuan bukan sahaja pada dirinya, tetapi kepada orang lain yang turut menderita dan memerlukan kanabis sebagai rawatan perubatan.

“Tadi saya sempat berjumpa dengan keluarga Yasin. Saya mohon maaf kepada Saudara Yasin sebab terlepas pandang post saudara pada Oktober lepas.

Ianya adalah tangisan meminta pertolongan bukan sahaja untuk Yasin tetapi untuk orang lain yang menderita dan memerlukan kanabis sebagai rawatan.”-Syed Saddiq

Tambahnya lagi, Syed Saddiq menceritakan bahawa dia seringkali bertemu dengan ibu bapa yang terpaksa membeli phytocannabinoid CBD (cannabdiol) atau minyak CBD dari luar negara untuk merawat anak- anak mereka.

“Saya ada jumpa mak ayah yang terpaksa beli CBD dari luar negara untuk anak-anak mereka.Doktor-doktor pun ada cuba bantu dapatkan CBD untuk pesakit.

Mereka layak mendapat ubat yang terbaik untuk kesihatan mereka. Ini soal hidup & mati.”-Syed Saddiq

A post shared by Syed Saddiq (@syedsaddiq)

Ujar Mantan Menteri Belia dan Sukan, undang-undang pengharaman perubatan kanabis sudah lapuk. Malah Pertubuhan Kesihatan Sedunia (WHO) sendiri telah mengeluarkan kanabis dari senarai narkotik.

“Undang-undang pengharaman perubatan kanabis dah lapuk. WHO sendirid ah keluarkan kanabis dari senarai narkotik. Realitinya, bila cakap mengenai rokok, rokok membunuh 8 juta orang setiap tahun, di Malaysia sahaja 27,000. Alkohol pula 3 juta kematian setiap tahun.

Tapi bila bercakap hal kanabis untuk perubatan, Tiba-tiba ia menjadi satu taboo dan tindakan hukuman undang-undang dikenakan. Ingat pesakit bukan penjenayah!”-Syed Saddiq

Penyanyi dan komposer Yasin Sulaiman telah dihadapkan ke mahkamah kerana disyaki mengusahakan ‘ladang mini’ tanaman ganja di kediamannya di Kota Damansara. Yasin didakwa mengkitu Seksyen 39B dan Seksyen 6B Akta Dadah Berbahaya


Anis Nabilah dan Dalya Berkolaborasi Memasak Maqlooba, Hidangan Tradisional Palestin

Sempena menyambut bulan yang mulia Ramadan tahun ini, UNHCR,(Suruhanjaya Tinggi Pertubuhan Bangsa-Bangsa Bersatu bagi Orang Pelarian)  telah mengeluarkan video memasak bersama yang memaparkan chef selebriti dan penyokong UNHCR, Anis Nabilah dan Dalya, seorang pelarian dari Palestin dan tukang masak rumah.

Dalam video itu, Dalya membawa Anis Nabilah mempelajari langkah-langkah membuat ‘Maqlooba’, hidangan bermaksud “terbalik” dalam bahasa Arab. Ia adalah hidangan tradisional Palestin yang mengandungi nasi berempah, sayur-sayuran, dan daging rebus, dilapiskan dan dimasak, kemudian terbalikkan ke dalam hidangan untuk dibentuk sebuah bentuk yang mengagumkan.

Ketika kedua-dua chef berpengalaman ini memasak bersama-sama di studio dapur, Dalya berkongsi makanan yang menjadi kenangan ketika di Palestin sebelum dia dan keluarganya terpaksa melarikan diri.

‘Maqlooba’ adalah hidangan untuk majlis-majlis istimewa, seperti Aidilfitri dan Ramadan. Memasaknya seolah-olah membawa memori ketika di kampung halaman.

“Saya masih ingat pada hari itu hujan turun dan ibu saya mengajar saya membuat Maqlooba. Saya ingat dia duduk di atas kerusi di dapur, memberi saya arahan. Sekarang setiap kali saya masak Maqlooba, saya ingat ibu saya pada hari itu malah bau hujan yang turun masih saya teringat,” kata Dalya.

Dalya, seorang akauntan terlatih, terpaksa meninggalkan Semenanjung Gaza di Palestin dan mencari pelindungan di Malaysia bersama suami dan empat anaknya, tujuh tahun lalu.Ketika mereka mula-mula tiba, suami Dalya, yang merupakan seorang jurutera di Palestin, menjual Shawarma untuk menampung kehidupan mereka.

Dalya memutuskan untuk menjana pendapatan dengan membuat nasi Maqlooba dan Mandi. Tersebar berita tentang kehandalannya memasak, dan kini dia memasak sepenuh masa untuk menyara keluarganya.

“Makanan penting bagi saya kerana ia membantu membina semula kehidupan saya di negara baharu. Tetapi ia juga penting kerana ia membantu saya mengingati asal usul saya. Apabila saya memasak, saya teringat tentang resipi yang ibu ajar saya,” kata Dalya.

“Apabila saya meninggalkan negara saya, anak-anak saya masih kecil. Jadi biasanya apabila saya memasak hidangan Palestin, ia mengingatkan mereka tentang makanan dan budaya kami,” kata Dalya.

“Saya masak hidangan dari tanahair jadi ada peluang untuk saya bercerita kepada mereka tentang tanah tercinta. Mereka suka mendengar cerita-cerita ini dan sering memberitahu saya betapa mereka rindu untuk kembali ke Palestin.”

Dalya bercakap tentang pengalaman terawalnya di dapur, yakni memasak ikan untuk ayahnya di rumah. Ibunya, yang tidak suka ikan telah meminta ayahnya membeli barang di pasar, apa sahaja selain ikan, pesan ibunya.

“Jadi sudah tentulah, dia membawa pulang ikan,” ketawa Dalya.

Dia menawarkan untuk memasak ikan itu untuk ayahnya, dan hidangan pertama yang pernah dia masak sangat digemari keluarga. Sejak itu, Dalya meneruskan kecekapan memasak tanpa toleh ke belakang lagi.

“Saya sangat suka memasak, saya boleh memasak selama 24 jam terus,” kata Dalya. “Asalkan orang lain yang akan membersih dan mencuci pinggan!”

Anis Nabilah ialah seorang chef selebriti antarabangsa dan personaliti TV, menerajui banyak rancangan televisyen seperti Icip Icip dan Eating Wild di saluran Asian Food. Setelah memulakan kerjaya kulinarinya pada usia yang sangat muda, dia kini dianggap salah seorang chef selebriti muda yang paling berjaya di dunia. Baru-baru ini dia nobatkan sebagai Chef Paling Berpengaruh Asean di Asean Food & 2022 & Travel Award.

Selama beberapa tahun ini, Anis telah meluangkan masa menjadi sukarelawan dengan projek untuk membantu orang pelarian di negara. Menerusi NGO tempatan yang menjalankan program pendidikan buat orang pelarian, beliau juga mengajar kanak-kanak orang pelarian untuk memasak. Jika ada kelapangan, Anis turut menawarkan diri untuk memasak hidangan untuk orang pelarian terutama pada bulan puasa Ramadhan.

“Memasak adalah lebih daripada sekadar kerja, ia penting untuk Dalya dan saya kerana ia amat bermakna. Ini kerana kami memang suka memasak. Kami berdua bersetuju bahawa ia mengeratkan keluarga, dan itu adalah perkara yang indah. Saya merasa bahawa pendapat kami benar-benar sepakat tentang nilai ini,” tambah Anis.

“Saya rasa ramai rakyat Malaysia tidak tahu situasi sebenar tentang orang pelarian. Orang berfikir bahawa orang pelarian mempunyai pilihan untuk datang ke sini, tetapi itu tidak betul,” kata Anis.

“Mereka datang ke sini untuk menyelamatkan nyawa mereka. Dan walaupun mereka agak selamat di sini, mereka masih berjuang setiap hari untuk terus hidup.”

“Jika rakyat Malaysia mengambil usaha untuk memahami orang pelarian dengan lebih baik, mereka akan berasa lebih prihatin dan tidak akan membuat andaian buta terhadap kumpulan ini,” sambil menambah bahawa ini adalah salah satu sebab dia memutuskan untuk mengambil bahagian dalam siri masakan yang dikeluarkan UNHCR.

“Orang pelarian memerlukan bantuan, tetapi orang pelarian juga boleh membantu orang lain,” kata Dalya.

“Sebagai contoh, semasa PKP tempoh hari, saya memasak kira-kira 300 hidangan untuk petugas barisan hadapan yang bekerja di hospital. Saya juga memasak banyak hidangan untuk diedarkan kepada komuniti gelandangan semasa pandemik. Saya suka membantu dan saya ingin berkongsi bakat saya dengan sesiapa sahaja yang memerlukannya.”

“Di Palestin, para wanita akan memasak pada bulan Ramadhan dan menghidangkannya kepada jemaah di Al- Masjidil Aqsa dan masjid-masjid lain sepanjang Ramadhan. Kami buat ini secara percuma kerana Ramadhan adalah bulan yang mulia, di mana kita memberikan Sadaqah. Ia adalah tradisi yang
saya suka untuk diteruskan di sini, negara yang menerima saya, untuk menunjukkan penghargaan saya,” kata Dalya dengan senyuman.

Video memasak bersama ini bertajuk “Cara Memasak Maqlooba bersama Anis Nabilah dan Dalya” adalah sebahagian daripada siri video masakan yang dihasilkan oleh UNHCR dengan kerjasama selebriti Malaysia.

Terdapat kira-kira 180,000 orang pelarian berdaftar dengan UNHCR di Malaysia yang telah meninggalkan negara mereka akibat peperangan, penganiayaan, dan pencabulan hak asasi manusia yang kompleks.

Dengan menonjolkan hubungan antara makanan, keluarga, kenangan dan budaya, UNHCR berharap dapat menunjukkan bahawa orang pelarian adalah orang biasa yang telah bertahan dalam keadaan luar biasa dan, seperti orang lain, mereka mempunyai harapan, impian, dan makanan kegemaran yang mengingatkan mereka kepada  masa dan tempat yang istimewa dalam kehidupan mereka.

Di bulan penuh rahmat ini, kenanglah nasib orang pelarian. Kongsi keberkatan Ramadhan dan dermalah di sini. Setiap sumbangan bermakna dan membantu keluarga yang paling rentan.

Nanti kalau sudah mencuba resepi maqlooba di atas, jangan lupa kongsikan dan tag #WithRefugees.
Selamat mencuba!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Jangan Keruhkan Fitnah Saya”- Rozita Ibrahim Jawab Isu Pakai Baju Ketat

Tular baru ini di mana pengasas kosmetik Sendayu Tinggi dan Jamu Ratu Malaya, Rozita Ibrahim atau lebih mesra di sapa Bonda Rozita terpalit dengan fitnah gara-gara gambar yang dimuatnaik di Instagram nya malam semalam.

Bagi menjawab tuduhan dan fitnah segelintir pengguna media sosial yang mengatakan dia memakai pakaian ketat semasa berbuka puasa di hotel Grand Dorsett Subang Jaya, Rozita memuatnaik video bagi menjelaskan keadaan.

Melihat dalam video yang kongsikan, pakaian yang dipakai oleh ibu kepada Aliff Syukri ini tidak kelihatan ketat seperti yang didakwa orang ramai.

Selain video, Rozita juga menulis kapsyen bagi menjawab isu berbangkit dan minta agar orang ramai tidak mengeruhkan lagi fitnah tersebut.

“Baju ni longgar, jangan keruhkan fitnah saya pakai ketat sebab gambar saya pos malam tadi dengan anak bongsu tu ..!!

Sebab ada yang komen kata saya pakai ketat ..!! Ni saya tunjuk videonya ..!! Menjelaskan keadaan. Insya Allah saya ada ramai guru agama saya buat rujukan, saya insya Allah masih tahu malu pada umur – penat nak menjawab

– (kesihatan aman itu adalah nikmat termahal – kalau cantik adalah ujian berat tentang hati – masuk 60 tahun tu hujung-hujung usia)

Ukhuwah sesama staf dan muslim menjadikan kami bahagia walau kami bekerja dihutan -” tulisnya

A post shared by ROZITA JRM OFFICIAL (@bondarozitaibrahim)

Melihat video yang dikongsikan ramai yang memberi komen dengan mengatakan pakaian yang dipakai Rozita tidak ketat dan sesuai dengan penampilan usahawan tersebut.

“Tak tahulah tang mana orang cakap ketat tu.. Bagi saya ok je bonda.. Tahu lah bonda tu nak jaga penampilan dia.. Ada-ada je netizen ni.. Makin muda ada lah bonda” komen mereka

Dalam pada itu, melihat perubahan Rozita semakin cantik dan langsing ramai yang meminta tips serta rahsia usahawan kosmetik tersebut menjaga bentuk badannya.

“Saya nampak bonda pakai pun tahu dah baju tu tak ketat dan longgar.. Kurusnya bonda.. Tapi kenapa saya susah sangat nak turunkan berat badan.. Tengok orang lain mudah je turun berat badan” ucap salah seorang netizen

Bagi menjawab soalan yang diajukan, Rozita mendedahkan dia menjaga cara pemakanan dan elak pengambilan gula serta perlu rajin bersenam.

“Cara pemakanan dan juga elakkan ambil yang bergula puan – dan jangan pernah tinggal untuk bersenam setiap hari” ujar Rozita

Patutlah cantik sebab jaga pemakanan dan rajin bersenam!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Masih Terlalu Awal Kata Itu & Ini Terhadap Siapa-Siapa”- Peguam Siti Bainun Tegur Netizen?

Kes berkaitan adik Bella terhadap penderaan yang dialaminya masih berada dalam siasatan pihak berkuasa tempatan. Baru- baru ini, peguam mewakili pihak pemilik Rumah Bonda, Siti Bainun  iaitu Hafidzah Hassan tampil memberikan kenyataan bahawa mereka memilih untuk mempercayai versi klien dan membiarkan pihak mahkamah menentukan keputusan.

Menerusi video yang dimuatnaik di Instagram, peguam ini menyatakan bahawa dia mengetahui ramai yang tidak puas hati kerana dia mewakili Siti Bainun dan mengakui masih terlalu awal untuk pihak terlibat untuk berkata terhadap sesiapapun

“Dah start la nanti ada orang yang akan marah tak puas hati sebab kita mewakili Siti Bainun. Okay, sebenarnya, dalam semua kes, kita decide nak ambik kes bila kita baca dokumen dan kita percaya kepada versi anak guam kita.

Jadi kadang-kadang kita tak berada dalam mahkamah jadi apa yang dilaporkan tak dapat nak saksikan secara langsung. Jadi untuk sekarang, masih terlalu awal untuk kita kata itu dan ini terhadap siapa-siapa.

Maka kita tunggu nanti bila mahkamah dah buat keputusan ataupun kita tengok sendiri perbicaraan tersebut atau ambil tahu apakah yang berlaku, soalan-soalan dan jawapan-jawapan saksi.”-Peguam

A post shared by Peguam | Lawyer | (@hafidzahhassan)

Di ruangan komen, rata-rata netizen mengecam peguam Siti Bainun malah ada yang mendoakan agar dia kalah dalam kes adik Bella.

“Harap Puan kalah teruk sampai terduduk kesal.”

“So sebenarnya Bella dera diri sendiri ke cemana.”

“Hmm, if u ambik case coz dapat payment regardless tau die buat macam tu kat Bella, u tak perlulah nak try defends yourself. Duk senyap-senyap je, better kot.”

Di akhir hantarannya, peguam ini turut meminta doa orang ramai agar pihak yang benar akan terbela kelak.

Semoga ada keadilan buat adik Bella. Sama-sama kita doakan..


Tiz Zaqyah Belanja Gambar Makan Ulat? Netizen Terkejut Tengok!

Satu perkongsian milik pelakon jelita, Tiz Zaqyah mengundang pelbagai reaksi dan respon dari netizen di media sosialnya. Pelakon ini memuatnaik gambar dan video yang memaparkan ulat roti dalam makanan di Instagram nya.

Melihat hantaran Tiz dengan kapsyen ringkas di media sosialnya membuatkan orang ramai tertanya-tanya sama ada aktres tersebut benar-benar memakan ulat tersebut.

“Midnight snack (emoji cacing) Bolehkah anda letak beberapa dalam mulut? TIDAK.” tulisnya

Perkongsian tersebut mencuri perhatian rakan artis dan orang ramai di media sosialnya, ramai yang gerun dan tergamam melihat posting tersebut.

“DraQya rasuk kau ke Tiz?” komen Raf Yaakob

“Eeeeee kenapa kau makan mereka” soal Tiara Jacquelina

“OMG! Terkejut tengok klip video tu.. Tetiba saya terfikir ni antara Fear Factor ke cerita seram?”

“OMG, betul ke? Tidak… Tidak… Geli buk Tiz” komen mereka

Sebenarnya Tiz tidak makan ulat roti tersebut, sebaliknya gambar dan klip video yang dikongsikan itu adalah sekilas gambaran babak lakonannya untuk telemovie Sakanak yang bakal ditayangkan pada hari raya nanti di TV3.

Melihat babak yang dikongsikan buatkan ramai yang teruja nak menonton lakonan Tiz akan datang ini nanti!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Menarik! Jom Lihat Program Terbaharu Bersiaran Sepanjang Syawal Ini Di RTM

Seiring dengan tema Syukurnya Syawal, Radio Televisyen Malaysia (RTM) menerusi tiga saluran utama TV2, TV2, dan TV Okey meraikan lebaran ini denngan program berbentuk keagamaan, telefilem, drama bersiri, dokumentari majalah dan hiburan khas untuk tontonan seisi keluarga.

Syukurnya Syawal dimulakan dengan siaran langsung ‘Gema Takbir 2022’ pada malam raya yang memaparkan topik sambutan raya dari sudut pandangan Islam bersama-sama tetamu undangan khas dan diselangi dengan takbir dan nasyid raya. Pada 1 Syawal TV1 akan menyiarkan ‘Siaran Langsung Solat Sunat Aidilfitri’ dari
Masjid Wilayah Persekutuan yang turut dihadiri oleh Kebawah Duli Yang Maha Mulia Seri Paduka Baginda Yang di-Pertuan Agong, YAB Perdana Menteri serta barisan pemimpin.

Selain itu, RTM turut menerbitkan pelbagai program istimewa bagi memenuhi kehendak penonton menerusi rancangan terbitan Unit Hiburan TV RTM antaranya ‘Borak Raya’, ‘Raya Sakan’, dan ‘Konsert Minggu Ini Dato’ Sri Siti Nurhaliza’ yang merupakan konsert pertama oleh pemilik gelaran Juara Bintang HMI 1995 selepas dua tahun pandemik COVID-19 melanda negara. Konsert ini bakal mengimbau perjalanan karier Dato’ Sri Siti Nurhaliza bersama RTM di samping mengubat kerinduan peminat yang menantikan persembahan penuh beliau.

Sementara itu Unit Drama TV RTM menerbitkan drama khas raya ‘Hajat Nak Buat Lagu Raya’ dan sitkom ‘Apartmen Putra’ manakala Unit Majalah dan Dokumentari RTM tampil dengan dokumentari khas yang akan disiarkan pada malam raya iaitu ‘Rewang Raya’ memaparkan kemeriahan keluarga Tok Sidang lakonan Kazar Saisi
beraya di kampung setelah dua tahun tidak beraya bersama akibat COVID-19 yang melanda seluruh dunia.

Slot Panggung Syawal pula diisi dengan kisah masyarakat dalam drama ‘Pak Su’, ‘Ramona Bertanding Ketua Kampung’, ‘Afghan’, dan ‘Demi Cintaku Zainuddin’. Drama rantaian mengisi slot Widuri tampil dengan gandingan pelakon Redza Rosli dan Rita Nadira bertajuk ‘Juliet’ manakala slot Bidadari dengan tajuk ‘Sembang Jarak Jauh’ yang membariskan pelakon Didie Alias, Amyza Aznan, Didi Astilah, Nafiz Muaz dan Zalif Sidek.

Sementara itu, bakal menarik tumpuan juga drama bersiri ‘PA Lelaki Kerek’ yang dibintangi oleh Johan As’ari, Jasmine Suraya, Syafie Naswip, dan Wan Sharmila. Telefilem eksklusif lebaran turut menanti dengan tajuk ‘Raya 3 Rasa’, ‘Sabotaj Raya’, ‘Pulut Kuning Sushi Salmon’, ‘#SiapCepat’, ‘Air Tangan Teruna’, ‘Jangan Curi Hati Saya’, ‘Pai Kuasa Dua’, ‘Kau Bukan Hakimku’, ‘Ketika Takbir Bergema’, ‘Ampun’ dan ‘Tapai Pulut Opah’.


“Cantiknya Kakak Dan Adik”- Peminat Puji Kecantikan Anak Fiza Halim

Pelakon jelita Fiza Halim mengabadikan kenangan manis bersama dua anak perempuannya, Ferra Aryana dan Feeya Adyrra menerusi perkongsian foto di akaun Instagram nya.

Perkongsian tersebut menarik perhatian ramai peminatnya, selain mengabadikan kenangan bersama anak-anak Fiza juga menulis tentang perwatakan diri kedua-dua puteri kesayangan itu dan mengatakan dia sangat bersyukur dikurniakan anak yang baik dalam hidupnya.

“Adik memang seorang yang pendiam tak banyak cakap.. Kakak seorang yang sangat berterus-terang, kalau tak suka dia akan bagitahu.. Hihi..

Dah besar dah kau orang berdua.. Anak-anak yang sangat baik, sopan dan mendengar kata.. Syukur di atas kurniaan yang diberi oleh Mu ini Ya Allah” tulisnya

Melihat perkongsian gambar-gambar Fiza bersama dua orang anak perempuannya itu, membuatkan ramai peminat pelakon jelita ini memuji kecantikan wajah anaknya.

“Dah besar anak-anak Fiza. MasyaAllah masa berlalu sangat cepat”

“Cantik sangat-sangat yang kakak tu, adik pun cantik”

“Adiknya memang betul-betul muka ibunya.. Kakak ikut muka kacuk.. Lawa sangat-sangat. Macam muka minah saleh”

“Cantiknya kakak dan adik.. Manis je ikut mommy”

“Anak beranak comel sangat” ucap peminat

Sekadar info, Fiza atau nama sebenarnya Siti Zaidatul Fiza Abdul Halim pernah mendirikan rumah tangga bersama Ahmed Farriq Zainul Abidin selama empat tahun sebelum bercerai pada tahun 2010.

Hasil perkahwinan tersebut mereka dikurniakan dua orang cahaya mata perempuan iaitu Ferra Aryana berusia 14 tahun dan Feeya Adyrra berusia 13 tahun.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Terpilih Bekerjasama Dengan H&M! Aina Abdul, Mimi Lana & Ain Edruce Kongsi Tips Berfesyen

Musim bunga, musim permulaan baru. Baru-baru ini H&M dengan bangganya mempersembahkan koleksi kapsul Spring terbaharu yang menampilkan tiga selebriti terkenal di Malaysia iaitu Aina Abdul, Ain Edruce dan Mimi Lana.

Di majlis pelancaran koleksi terbaharu musim bunga H&M itu, ketiga-tiga mereka meluahkan rasa bangga kerana terpilih dari ramai-ramai selebriti di Malaysia. Menurut pelakon dan pengacara TV, Ain Edruce, peluang ini seolah-olah sebuah impian yang menjadi kenyataan.

“Rasa macam nak pergi butik H&M terus lepas ini, tak sabar nak lihat poster besar dengan wajah saya sendiri di sana”- kata Ain dengan nada teruja.

Sementara itu, dalam majlis yang sama, ketiga-tiga mereka sempat berkongsi tips fesyen masing-masing. Saksikan video di bawah.

A post shared by Murai MY (@muraimalaysia)

Koleksi H&M musim ini menampilkan blaus dan seluar palazzo yang flowy, baju lembut, blazer berstruktur tetapi bersaiz besar, perincian ruffled dengan aksen denim. Kebanyakan pakaian diperbuat daripada 100% kapas organik atau campuran kapas dan linen.

Disusun khas untuk wanita moden yang sederhana, koleksi ini adalah tentang menyerlahkan kecantikan dalaman anda dan memperkasakan wanita dalam koleksi bergaya ini. Kini tersedia dalam talian di hm.com dan di outlet mereka yang berhampiran.


Dengan Kapasiti Bateri Terbesar, realme Akan Melancarkan Pad Mini Pada 20 April

realme, jenama telefon pintar popular dikhabarkan akan membuat pelancaran realme Pad Mini yang akan sampai ke Malaysia tidak lama lagi. Dilancarkan dengan matlamat untuk menjadi salah satu tablet mini yang lebih baik pada tahun 2022, Pad Mini menawarkan pengguna ciri pertama yang menakjubkan yang diiktiraf dalam kategori harganya, dengan kapasiti bateri terbesariaitu bateri Mega 6,4000mAh dengan Caj Pantas 18W dimasukkan ke dalam badan bezel paling nipis iaitu 7.6mm.

Para peminat akan dapat menikmati ciri-ciri hebat tersebut pada 20 April 2022 ini. Dengan pemahaman yang mendalam tentang tabiat pembelian pengguna dan pelajar muda, realme telah memberikan tumpuan yang besar pada jangka hayat bateri peranti, prestasi pemproses dan ciri paparan keseluruhan apabila mereka bentuk tablet seterusnya. Dengan ini, realme membina Pad Mini terbaharunya dengan reka bentuk ultra tipis 7.6mm, berat 372g dan paparan besar 8.7 inci, selaras dengan matlamat jenama untuk menyediakan teknologi termaju terbaik untuk penggunanya di seluruh dunia.

Dengan slogannya “Mini tetapi Perkasa”, realme Pad Mini menawarkan bateri berprestasi tinggi yang disematkan ke dalam badan aluminium tipis yang menggunakan reka bentuk aloi aluminium yang terkemuka dalam industri. Dengan semua ciri ini dan banyak lagi, Pad Mini menjadikannya teman sempurna setiap hari yang ringan dan selesa untuk dipegang agar sesuai dengan gaya hidup sibuk pengguna mereka.

Peminat boleh menonton pelancaran Realme Pad Mini di halaman Facebook Rasmi realme Malaysiaini 20 April 2022, Rabu, jam 2 petang. Nantikan lebih banyak kemas kini!


[VIDEO] “Mak Asyik Carut Saya”-Aliff Syukri Kecewa Ibu Tak Restu Lancar Lagu Raya

Jutawan kosmetik, Dato Seri Aliff Syukri meluahkan rasa kecewa apabila ibunya, Rozita Ibrahim dikatakan tidak menghargai bakat nyanyian dan sering mencarut padanya setiap kali dia mahu menyanyi.

Menerusi video yang dimuatnaik di Instagram, Ibu Aliff dilihat mengelakkan diri apabila aliff mahu menyanyikan lagu raya terbaharunya.

“Mak..Bukan sekali dua mak tak hargai bakat saya. Setiap kali saya nak nyanyi mak asyik carut saya.

Mak patut tahu bakat saya ni anugerah luar biasa. Kenapa orang luar lagi hargai bakat saya dari mak @bondarozitaibrahim.”-Aliff Syukri

A post shared by Aliff syukri kamarzaman (@aliffsyukriterlajaklaris)

Tambahnya lagi, Aliff turut menceritakan bahawa dia telah membeli hadiah dengan harapan dapat ‘membeli’ jiwa ibunya itu namun tidak berjaya.

“Ingat datang bawa hadiah mak akan support rupanya beli hadiah tak mampu beli jiwa mak untuk puji lagu saya.”-Aliff Syukri

Di ruangan komen, rata-rata netizen meluahkan rasa lucu melihat gelagat Aliff Syukri bersama ibunya yang dikatakan tidak menghargai bakat nyanyiannya itu.

Sekadar info, Aliff Syukri dan Shahida telah berkahwin pada Ogos 2007 dan hasil perkahwinan dikurniakan lima orang cahaya mata iaitu Ammar Ahyan, Qadejah El Zahra, Ibraheem Adham, Yusoff Al Qardawi dan Raudhah Arshiyah. Selain itu, pasangan ini turut mempunyai seorang anak angkat perempuan yang dikenali sebagai Ameena.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Dia Tetap Sokong Walaupun Hingusan Masa Tu” – Achey Imbau Kenangan Lama Bersama Zizan

Pelawak terkenal tanah air, Achey memuatnaik foto lama bersama rakan baiknya Zizan Razak yang merupakan usahawan, pelawak dan juga pelakon di Instagram.

Menerusi hantaran di media sosialnya itu, demi meraikan ulang tahun kelahiran Zizan yang menginjak usia 38 tahun Achey menitip ucapan buat selebriti tersebut.

“Selamat hari lahir Zizan Razak.. Moga terus menjadi insan terbaik dunia akhirat..” titipnya

Dalam pada itu, Achey juga menulis dan mengimbau kenangan lama sewaktu baru mula menceburi industri hiburan tanah air di mana Achey mendedahkan Zizan merupakan antara individu yang banyak memberi sokongan kepadanya.

“Gambar sewaktu aku masih hingusan dalam industri.. Dia tetap sokong walaupun hingusan masa tu.. Sampai sekarang pun dia masih sokong sesiapa juga yang berhingus dalam industri.. Alhamdulillah hingus saya dah baik.. Sesiapa ada hingus cari dia ok..” tulisnya

Disamping itu, Achey juga sempat menitipkan doa agar rakan baiknya itu menemui jodoh yang baik dan hubungan tersebut menjadi.

Hantaran Achey di Instagram mendapat komen dan respon Zizan, di mana pelakon ini menghargai ucapan dan doa yang dititipkan Achey untuk dirinya.

“Allahuakbar ameen sahabat ku” komen Zizan

Melihat perkongsian di Instagram Achey, ramai pengguna media sosial yang lain menitipkan ucapan hari lahir kepada Zizan di ruangan komen posting hantaran tersebut.

“Selamat hari lahir Zizan @zizanrazak869” ucap mereka

“Terbaiklah abang @acheykintangkintung dan selamat hari lahir buat abang Zizan Razak semoga dipanjangkan usia dan sentiasa dikurniakan kesihatan yang baik”

“Selamat hari lahir abang @zizanrazak869 moga panjang umur, murah rezeki, beri kesihatan yang baik.. Dan berjaya dunia akhirat.. Amin”

“Selamat hari lahir bang Zizan.. Semoga bertemu jodoh tahun ni..” ucap mereka lagi


“Kalau Nak Balik Malaysia Tu Memang….”-Nur Sajat Teruja Passport Pelancongan Diluluskan Oleh Kerajaan Australia

Usahawan sensasi, Nur Sajat meluahkan rasa teruja apabila dirinya kini sudah berpeluang untuk menaiki penerbangan selepas pihak kerajaan Australia telah meluluskan permohonan passport pelancongan miliknya.

Menerusi hantaran di Instagram, Sajat dilihat berada di Imigresen untuk mengambil passport nya dan menyatakan bahawa dia bakal melakukan business trip dalam masa terdekat.

“Terima kasih banyak-banyak kerajaan Australia. Akhirnya saya mendapat dokumen pelancongan (passport)..OMG!! So happy dapat terbang ke awan biru, Now Sajat boleh lah terbang business trip dalam masa terdekat ini.”-Nur Sajat

Tambahnya lagi, Sajat turut memberitahu dia memang sudah tidak boleh pulang ke Malaysia dan sentiasa melakukan panggilan video serta mengirim wang belanja buat keluarganya di Malaysia.

“Kalau nak balik Malaysia . memang tak boleh dan untuk keluarga mak ayah Sajat, now ayah Sajat tak berapa sihat. Dari minggu lepas lagi ayah tak sihat. Sajat kat sini video call dan dapat kirimkan buat keluarga.

Apapun, Kaklong dan Mak selalu update pasal hal Ayah saya. Doakan baik-baik untuk keluarga saya.”-Nur Sajat

A post shared by Nur Sajat (@nursajatkamaruzzaman)

Dalam pada itu, Sajat menyatakan bahawa hidup tetap perlu diteruskan untuk rezeki anak-anak dan keluarga tercinta di Malaysia.

“Dan saya dapat passport ini pun, saya nak travel untuk business trip saya. Memandangkan bulan 5 atau 6 ini kedai saya akan mula beroperasi.

Kerja tetap kerja. Hidup perlu diteruskan. Untuk rezeki anak-anak dan keluarga tercinta saya.”-nur Sajat

Terdahulu, Murai.my melaporkan Sajat telah berjaya menukar statusnya kepada wanita di Malaysia. Malah dia turut berasa gembira dengan ‘kejayaan’ tersebut. Untuk rekod, Sajat memilih untuk memulakan kehidupan baru di Australia sejak Oktober tahun lalu kerana berasa tidak selamat tinggal di Malaysia. Malah dia turut menjadi buruan pihak berkuasa tempatan sehingga ke hari ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Air Mata Zass Terus Keluar” – Hayla Menangis Penuh Emosi, Wawa Zainal Sebak Tengok Lakonan Anak

Di mana tumpahnya kuah kalau tidak ke nasi, itulah peribahasa yang sesuai digambarkan tatkala melihat bakat lakonan anak perempuan Wawa dan Aeril, Hayla Magfiraul Adzkiyaa menunjukan kanak-kanak cilik ini juga mewarisi bakat lakonan seperti kedua ibubapanya.

Klip video pendek yang dimuatnaik di Instagram Wawa menjadi tumpuan dan perhatian orang ramai ketika ini, ibu kepada empat orang cahaya mata ini juga tidak menyangka bahawa anak perempuannya itu mempunyai bakat sebagai pelakon.

Menerusi video yang dikongsikan itu, kelihatan Wawa juga berasa sebak dan menitiskan air mata tatkala melihat babak menangis Hayla yang penuh emosi semasa penggambaran berlangsung.

Bukan itu saja dalam kapsyen yang ditulis Wawa, krew produksi juga terkejut melihat lakonan Hayla dan mengibaratkan lakonan puteri kesayangannya itu seperti suis.

“Ya Allah tak sangka @haylaadzkiya power betul berlakon air mata ek.

Minta air mata zass terus keluar.. Krew-krew cakap macam ada suis satu hari nanti kau akan terkenal satu Bukit Bintang dik.

Kau orang nak tengok lakonan Hayla tak? Nantikan drama hari raya Hayla nanti.. Mak dia feeling tau” tulis Wawa

A post shared by Wawa Zainal ® (@w4w4_zainal)

Video yang dikongsikan Wawa ini menarik perhatian orang ramai dan para peminatnya, rata-rata ramai yang meluahkan rasa tersentuh melihat drama air mata Hayla dan kagum dengan bakat lakonan pasangan selebriti ini.

“Ya Allah.. Makcik yang nangis tengok..”

“Mesti rajin tengok drama/filem mak dia berlaku dulu-dulu ni” komen mereka

“Sedihnya tengok Hayla” komen mereka lagi

Meninjau diruangan komen posting ini, salah seorang pekerja Wawa yang dikenali sebagai Zareen Zainurin berkongsi rahsia bagaimana Hayla mampu berlakon babak air mata penuh emosi.

“Bijak betul. Semalam tanya dia macam mana boleh berlakon menangis. ‘Hayla bayangkan mama tinggalkan Hayla” dedah Zareen

Hebat betul Hayla, tak sabar pula nak tengok drama lakonan anak Wawa dan Aeril akan datang nanti.


“Bella Masih Tak Betul-Betul Terbela”-Fynn Jamal Ulas Kes Penderaan Adik Bella

Umum mengetahui kes penderaan adik Bella masih berada dalam proses perbicaraan di mahkamah. Penyanyi Fynn Jamal melakukan perkongsian bersama pengikut di Instagram mengenai kehadirannya ke sesi perbicaraan adik Bella setelah melihat pelbagai perkembangan kes yang dianggap tidak masuk dek akal.

Menerusi hantarannya yang panjang lebar di Instagram, Fynn Jamal meluahkan rasa hairan terhadap kes adik Bella yang masih tidak dapat diselesaikan sehingga sekarang. Malah, dia turut merasakan perbicaraan kes itu sangat pelik jika mahu dibandingkan dengan siri jenayah yang lebih  teruk daripadanya sebelum ini.

“Kenapa yang ni tak settle-settle? Kenapa antara banyak-banyak yang ini?”-Soal Fynn

Tambahnya lagi, Fynn Jamal meluahkan rasa pelik apabila mengetahui pihak tertuduh yang tidak mempunyai pekerjaan yang tetap itu mampu untuk membayar khidmat peguam hebat seramai hampir 10 orang.

“Macam mana seseorang TIDAK bekerja tetap, dan bergantung harap pada duit donation semata punya duit berkoyan-koyan untuk bayar peguam-peguam mahal dekat 10 orang? Apakah amalan-amalan defendan sehingga dibela begini sekali? Dan bukankah lebih baik pasukan tersebut didedikasikan kepakaran mereka untuk Bella?”-Fynn Jamal

Dalam pada itu, Fynn turut berpendapat jika adik Bella sengaja mencederakan diri sendiri, ia adalah tidak logik bagi defendan tidak perasan akan kecederaan yang berlaku pada anak istimewa itu.

“Kalaulah Bella memang self harming, atau kalaulah saksi yang mendera tanpa pengetahuan defendan. TIDAK ADA LOGIK untuk defendan tak perasan Bella dianiaya sebab tengok lah Bella. Swipe video tu. Bagitau aku benda sejelas itu boleh tak diperasankan.”-Fynn Jamal

Adakah nasib adik Bella akan terbela? Sama-sama kita doakan..

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Masyallah Gembira Dia Tak Tahu Nak Cakap” – Uqasha Kongsi Pengalaman Tengok Bola Bersama Suami

Pelakon dan usahawan, Uqasha Senrose memuatnaik satu perkongsian di Instagram nya yang menarik perhatian ramai peminat selebriti jelita ini di media sosialnya.

Menerusi hantaran terkini Uqasha, isteri kepada pelakon kacak, Kamal Adli ini mendedahkan dia berasa sangat gembira melihat perlawanan bola sepak di stadium Barcelona bersama suaminya meskipun dia tidak tahu menahu tentang sukan tersebut.

“Pertama kali tengok bola dekat stadium, terus dapat tengok pula dekat Barcelona tambah-tambah tengok pula dengan suami @kamaladli . Masyaallah gembira dia tak tahu nak cakap WALAUPUN tak faham satu pun pasal bola. Hehehe..” tulis Uqasha

A post shared by UQASHA SENROSE (@uqashasenrose2)

Perkongsian Uqasha mendapat banyak respon dari orang ramai dan rata-ratanya, ramai yang memberi komen berbaur gurauan terhadap apa yang ditulis selebriti tersebut dan ada juga yang memuji kecantikan Uqasha diruangan komen.

“Tak faham pasal bola tak apa.. Janji bahagia”

“Kita sama.. Pertama kali saya tengok bola dekat stadium, tengok dekat Old Trafford stadium.. Pun best sebab dapat tengok suami”

“Haha…. Janji gol…. Itu je faham” komen mereka

Sekadar info pasangan selebriti popular, Uqasha Senrose dan Kamal Adli telah mendirikan rumahtangga pada 5 November 2021 di mana majlis disambut bersama ahli keluarga dan kenalan rapat.


“Baik & Hebat Orangnya”-Ebit Lew Luah Rasa Teruja Bertemu Dengan Baim Wong

Pendakwah terkenal, Ebit Lew menitipkan rasa syukur apabila dapat bertemu dengan selebriti Indonesia yang juga seorang dermawan terkenal, Baim Wong sewaktu misi kemanusian di beberapa negeri di Indonesia baru-baru ini.

Menerusi hantaran di Instagram, Ebit Lew akui rasa kagum terhadap Baim Wong disebabkan sikapnya yang suka melihat orang lain gembira serta sering melakukan sedekah pada mereka yang tidak berkemampuan.

“Syukur sangat bertemu @baimwong dengan Dermawan di Indonesia. Suka memberi dan bersedekah. Baik dan hebat orangnya. Cita-citanya dan menjadi sifatnya suka tengok orang gembira. Buat rumah makan percuma. Beri rumah, kereta dan hadiah buat ramai orang. kagum dan terkesan dengannya.”-Kata Ebit Lew

Tambahnya lagi, Ebit Lew turut berkongsi bahawa mereka mempunyai perancangan untuk menjalankan misi kemanusiaan di Indonesia dan seluruh dunia pada masa hadapan.

“Syukur katanya beliau juga ingin bersama-sama misi ke Indonesia dan seluruh dunia. Kami bercadang untuk bersama misi ke Afrika. Tadi menangisbersama melihat anak-anak kelaparan dan dalam kesusahan.”-Ebit Lew

Di akhir hantarannya, Ebit Lew turut menitipkan doa agar segala urusan selebriti Indonesia ini dipermudahkan dan diberkati Allah serta diberi kesihatan yang baik agar dapat membantu lebih ramai orang.


“Bapa Tengah Tenat, Tak Rasa Berdosa Ke?” – Netizen Komen Sajat Tayang Gambar Seksi

Sebelum ini, berita mengenai kesihatan bapa kepada usahawan kontroversi, Muhammad Sajjad Kamaruzzaman, atau lebih dikenali sebagai Nur Sajat kini berada dalam keadaan tenat.

Perkara itu sebelum ini telah dimaklumkan sendiri oleh adik Nur Sajat, Mustika menerusi perkongsian di Instagram Storynya beberapa hari lepas.

Minta semua doakan ayah saya, ayah dah makin tenat,”

Sementara itu, Sajat dalam satu hantaran di Instagramnya mengesahkan bahawa kesihatan bapanya tidak begitu baik sejak minggu lepas lagi.

Dia yang kini menetap di Australia mengatakan sering bertanya kabar menerusi ‘video call’ dan juga mengirimkan duit belanja kepada keluarga.

Terbaru, Sajat di Instagramnya telah memuat naik video dan gambarnya memakai baju berwarna hitam dan seluar yang seakan warna kulit telah mendapat perhatian netizen.

Walaupun pakaian tersebut tertutup, namun netizen menyatakan ia tetap kelihatan seksi kerana ketat dan juga warna seluar yang seakan warna kulit.

Ramai netizen yang memberi pendapat di ruang komen Sajat dan ada juga yang mempersoalkan pemakaian Sajat seperti tidak menghormati ayahnya yang sedang tenat di kampung.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Tak Ada Rasa Hormat Langsung!” – Netizen Persoal Pemakaian Songkok Dan Singlet Di Musik Video Aliff Syukri

Raya semakin dekat, seperti biasa, ramai golongan selebriti yang akan mengeluarkan lagu yang bertemakan Raya Aidilfitri.

Tidak ketinggalan, Dato Aliff Syukri turut terpanggil untuk mengeluarkan lagu yang bertemakan raya pada bulan Syawal nanti.

Menurut perkongsian di Instagram, Dato Aliff memaklumkan lagu terbarunya ini bertajuk “Kelepuk Raya” dan dijangka akan di tayangkan dalam masa 4 hari lagi.

Di Instagramnya, kelihatan Dato Aliff berkongsikan sedikit ‘teaser’ lagunya di bahagian korus dengan memaparkan dirinya yang sedang menyanyi dan diikuti penari-penari di sekelilingnya.

Yang menjadi perhatian netizen adalah pemakaian penari yang memakai songkok dan memakai singlet sambil berjoget dengan agak agresif di sebelah Dato Aliff.

Pekongsian tersebut telah mendapat perhatian daripada netizen yang rata-rata tidak setuju dengan pemilihan pakaian dan tarian yang dikenakan dalam video tersebut.

Ada juga pihak yang mengatakan bahawa Dato Aliff tidak ada rasa hormat apabila songkok di pakai bersama baju singlet dan tarian yang dikenakan tidak bersesuaian.


10 Peguam Lawan 1 Kanak-Kanak OKU – Iesya Toh Persoalkan Di Mana Suara Menteri Menangani Kes Bella

Semua sedia maklum, kes adik penderaan adik Bella masih dalam perbicaraan di mahkamah. Ramai golongan selebriti turut terpanggil untuk mempertahankan adik Bella dalam kes ini.

Tidak terkecuali bagi salah seorang peguam mewakili Siti Bainun iaitu Hafidzah Hassan yang berkongsi ‘cross examination’ (transkrip soal balas) ke atas saksi pendakwaan kelima menerusi satu ciapan di laman Twitter.

Bagaimanapun, orang ramai lebih tertumpu kepada sekeping foto dimuat naik Hafidzah yang memaparkan Siti Bainun bergambar bersama barisan peguamnya.

Meninjau ke ruangan komen, ciapan itu dihujani hampir semua komen negatif netizen yang seolah-olah tidak berpuas hati melihat barisan peguam tersebut seperti ‘membela’ kes Siti Bainun.

Malah, netizen berpendapat bahawa wajah masing-masing dilihat gembira sekali gus mengenang kesakitan dan penderitaan dialami Bella akibat didera.

Terbaru, Isya Toh juga turut mempersolkan gambar tersebut dan di Instgram miliknya, Iesya meletakkan gambar seperti seorang kanak-kanak OKU melawan dengan 10 orang peguam.

Iesya mempersoalkan suara menteri yang dikatakan sehingga hari ini masih senyap mengenai isu Bella dan tidak ada maklum balas mengenainya lagi.

Rata-rata netizen juga turut bersetuju dengan perkongsian Iesya dan turut mempersoalkan perkara yang sama.


“Ianya Telah Diselesaikan Dengan Cara Baik” – Ben Amir Perjelaskan Isu Kes Saman Bersama Pihak Produksi

Kes saman sebuah syarikat produksi terhadap pelakon Ben Amir selesai selepas pihak-pihak terlibat bersetuju menyelesaikannya secara baik.

Sebelum ini, Elisa Vision memfailkan saman terhadap Ben Amir selepas pelakon lelaki tersebut melanggar perjanjian apabila dia enggan meneruskan penggambaran drama bertajuk ‘Demi’.

Ketika penggambaran di Scotland, pandemik Covid-19 mula melanda tetapi penggambaran diteruskan dengan mengambil langkah berjaga-jaga dan mematuhi Prosedur Operasi Standrad (SOP).

Bagaimanapun, pada 27 Mac 2020, Ben Amir telah pulang ke Malaysia tanpa pengetahuan daripada produksi dan meninggalkan semua kru produksi serta pelakon-pelakon lain.

Antara terma penyelesaian tersebut ialah, Ben Amir atau nama Muhammad Amir Sabaruddin, bersetuju membayar RM100,000 kepada syarikat Elisa Vision Sdn. Bhd secara ansuran selama lima kali bayaran bermula 10 Mei ini.

Rentetan dari kejadian tersebut, Ben Amir akhirnya bersuara dan menjelaskan perkara sebenar yang terjadi antara dirinya dan pihak produksi.

Menurut perkongsian di Instagram, Ben Amir menyatakan bahawa kes tersebut telah diselesaikan secara damai dan diselesaikan dengan cara yang baik.

Tindakan Ben Amir yang mengeluarkan kenyataan tersebut telah mendapat perhatian netizen. Rata-rata bersetuju dan bangga dengan keberanian Ben Amir dalam mengeluarkan kenyataan yang jelas di Instagram.

Tidak ketinggalan, ada juga netizen yang turut menyatakan bahawa mereka tetap menyokong Ben Amir walau apa pon terjadi padanya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Dapat Ambil Suami Orang. Tahniah!”- Puteri Sarah Kecam Tindakan Wanita Perampas

Pelakon, Puteri Sarah Liyana sebelum ini telah mendedahkan identiti wanita yang selama ini telah menjadi ‘penghancur’ sehingga menyebabkan rumah tangganya bersama pengarah dan pelakon, Syamsul Yusof bergolak.

Menerusi Insta Stories, Puteri Sarah dilihat memuatnaik tangkap layar perbualan suaminya bersama wanita itu serta menyifatkan ia sebagai tiada maruah kerana bangga dapat merampas suami orang lain.

“Semalam, benda geli macam ni pun nak bagi dekat orang yang you tak kenal. Cukuplah u pernah share dengan i sebelum ni. Orang takde maruah macam Ira Kaza memang suka tunjuk screenshot wasap nak bagitau bangga achievement dia dapat suami orang. Tahniah. Tu je kau mampu?-“-Puteri Sarah

Tambahnya lagi, Puteri Sarah mendedahkan bahawa dia bakal mengambil tindakan undang-undang dan sebelum ini pernah melakukan laporan polis terhadap Ira Kaza.

“See you in court Ira Kaza. Lupa ke dulu i pernah buat report polis pasal you. Tapi i masih kesian lagi. Kalini tidak.”-Tegas Puteri Sarah

Nama Puteri Sarah Liyana menjadi tumpuan ramai selepas mendedahkan identiti wanita yang telah menjadi perosak rumahtangganya bersama Syamsul Yusof itu merupakan anak kepada pelakon veteran, Kaza Saisi iaitu Ira Kaza.

Selain itu, Puteri Sara memberitahu bahawa Ira Kaza telah mengganggu kesihatan mentalnya sejak 2019 dan menyebabkan dia dan suami sudah tidak lagi sebumbung. Malah, dia turut mendoakan agar suaminya dan Ira Kaza agar diberikan hidayah.


‘Tak Perlu Nak Suruh Kitorang Berdamai’- Status Hubungan Dingin Fazley Yaakob & DS Vida Terjawab

Nama Datuk Fazley Yaakob sudah tidak asing dalam industri seni dan juga dunia masakan, selebriti serba versatil ini dan berbakat dalam apa jua yang dilakukannya. Fazley juga sering menyuarakan pandangan mengenai isu semasa di laman media sosial nya.

Terdahulu Fazley pernah menegur Datuk Seri Vida (DSV) di media sosialnya berkaitan isu jutawan kosmetik tersebut menggelar Anuar Zain mengamalkan hubungan sejenis.

Sejak dari itu, ramai yang beranggapan hubungan dua usahawan hebat ini agak dingin hingga sekarang. Betul ke?

Namun terkini,  Fazley baru saja memuatnaik hantaran di Instagram nya, bahawa hubungannya bersama DSV masih baik.

Sempena meraikan ulangtahun kelahirannya yang ke-44 tahun hari ini, Fazley memuatnaik foto lama dari zaman kanak-kanak hingga kini di Instagram nya.

Melihat perkongsian tersebut, Fazley tidak menyangka masa berlalu dengan begitu pantas dan mengucapkan rasa syukur kerana di beri peluang mencari rezeki dan pahala sehingga hari ini.

“Saya 44 tahun hari ini?? Wow.. Betapa cepatnya masa berlalu! Syukur Alhamdulillah diberikan keredhaan untuk kekal mengejar pahala dan mencari rezeki sehingga hari ni.” tulisnya

Melihat dalam penulisan panjang cef selebriti ini, Fazley mendedahkan dia telah banyak melalui ujian dan dugaan dari segi fizikal dan emosi selama hidup bergelar sebagai anak seni, cef dan juga ketua keluarga.

Menurut cef selebriti ini, lahir dari keluarga yang serba kekurangan dia pernah merasai kepayahan dalam hidup sejak dari kecil lagi apatah lagi arwah bapa Fazley hanyalah seorang peniaga gerai makan dan ibunya pula pembuat kuih-muih Melayu di Negeri Sembilan pada suatu ketika dulu.

Walaupun hidup serba dalam kekurangan, Fazley mengatakan hidup dia sekeluarga tidak pernah kurang dengan kasih sayang sejak dari dulu sehingga kini.

“24 tahun dalam dunia seni, 10 tahun dalam dunia masakan dan 5 tahun sebagai ketua keluarga besar (selepas pemergian Bapak tersayang).

Laluan saya bukan mudah, pelbagai dugaan fizikal dan emosi telah saya lalui selama ini. Di lahirkan dalam keluarga serba kekurangan. Bapak dulu keluarga peniaga gerai mee goreng di Kedah dan ibu keluarga penoreh getah dan pembuat kuih-kuih Melayu di Negeri Sembilan.

Seawal usia bawah 5 tahun, dah pernah merasai kepayahan tiadanya baju raya baru, di besarkan di kampung kerana ibu @rsd.umi tidak mampu untuk besarkan saya di Kuala Lumpur kerana kepayahan hidup. Namun kami tetap kaya kasih sayang dari dulu sehingga ke hari ini.” dedahnya

Dalam pada itu, Fazley juga turut berkongsi beberapa panduan hidup yang diambil dari pengalaman peribadinya sendiri sebagai peringatan dan pesanan dalam hidup.

“Ternyata, inilah ilmu dan pengalaman yang saya jadikan panduan hidup:

1)Kasih sayang tak boleh di jual beli dan harta dunia belum mampu membahagiakan

2)Ibu dan ayah kita adalah anugerah terbesar dunia akhirat, kebahagian mereka adalah punca kejayaan kita

3)Anak dan isteri @azrene_ahmad adalah kebun pahala. Usahalah membahagiakan mereka dengan perhatian dan kasih sayang. Pengorbanan itu perlu demi kelangsungan hidup

4)Biarlah orang membuat jahat pada kita, kita usahalah untuk kekal senyum dan redha. Tak perlu balas kejahatan dengan kejahatan, diam dan memaafkan lebih mulia.

5)Jangan sia-siakan mereka yang menyayangi kita, jangan abaikan mereka yang beri kita perhatian yang kita perlukan. Usah di kejar sesuatu yang bukan milik kita, jangan lalai dengan apa yang kita telah ada

6)Orang tak suka kita? Senyum! Orang kutuk-kutuk kita? Senyum! Orang troll dan kutuk-kutuk kita melampau-lampau? BLOCK DAN DELETE!” kongsinya

Apa pun, selamat hari lahir Datuk Fazley!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Menantu Kali Ni Tak ‘Bangsat'”- Chef Wan Puji Sikap Suami Serina

Personaliti masakan terkenal, Datuk Chef Wan tampil mendedahkan sikap suami anak perempuannya, Serina yang merupakan seorang pegawai polis selepas mendirikan rumah tangga pada tahun lalu.

Menerusi hantaran di Instagram, Chef Wan mendedahkan sikap menantunya itu yang senang diajak untuk berbicara dan bukan seorang yang sombong.

“Menantu kali ini tak ‘bangsat’ senang diajak berbicara. tidak sombong or as orang putih kata dick head”-Puji  Chef Wan

Tambahnya lagi, Chef Wan menceritakan bahawa dia memberikan sedikit wang buat Serina dan suami sebagai hadiah kecil serta mahu membelikan mereka sebuah sofa yang baharu buat mereka berdua.

“Mereka baru sahaja membeli rumah di Perlis dan kini sedang banyak diubahsuai. Saya memberikan mereka sedikit wang untuk untuk membantu dan mahu membelikan mereka sofa baharu.”-Chef Wan

Di ruangan komen, rata-rata netizen memuji tindakan Chef Wan terhadap anak perempuan dan menantunya itu malah ada yang turut mendoakan agar perkahwinan Serina kali ini kekal sehingga akhir hayat.

“Chef Wan ni laser-laser pun kalau anak dia salah pun dia bantai kaw-kaw jugak. Teruskan perjuangan chef.”

“Marah mak bapak tapi membantu dan hulur tu bagus macam chef. Susah nak dapat bapa macamni.

“Suka tengok couple ni. Allah bless them more and more happiness till Jannah.”

“Kasih seorang bapa tiada sempadan. Semoga DCS dikurniakan lagi rezeki melimpah ruah.”

Terdahulu, nama Serina menjadi tumpuan selepas mengumumkan dirinya telah selamat bergelar isteri buat kali kedua kepada seorang pegawai polis. Namun, hari bahagia bertukar sebaliknya apabila Chef Wan meluahkan rasa kecewa apabila hanya mengetahui pengumuman pernikahan Serina daripada kakaknya, selain mendakwa pasangan itu bernikah di Thailand.

Walaubagaimanapun, Serina menafikan dakwaan dia telah bernikah di negara jiran dan menegaskan majlis itu diadakan di Perlis.


Diiktiraf Oleh ‘Malaysia Book of Records’, Jom Lihat Himpunan Gambar Dekorasi Raya Mengagumkan Di KLCC

Wahh!, Nampaknya mana-mana gedung membeli-belah di seluruh Malaysia berlumba-lumba menghias ruang legar mereka dengan dekorasi hari raya. Seperti tahun-tahun sebelum ini, Kumpulan Syarikat Suria KLCC menawarkan epelbagaian dekorasi yang bertemakan kampung halaman.

Pada 15 April 2022 yang lalu, Suria KLCC telah melancarkan kempen Hari Raya Aidilfitri serta pameran gah Replika Lampu Pelita yang terbesar di Malaysia yang bertempat di Esplanade KLCC. Turut dipamerkan, gubahan hebat Hari Raya yang direka untuk menyantuni semangat Ramadhan dan Syawal yang kini boleh disambut dalam skala besar sejak dua tahun lalu berikutan ancaman wabak Covid-19.

Majlis pelancaran tersebut dihadiri oleh Ketua Pengarah Tourism Malaysia, YBhg. Dato’ Haji Zainuddin Abdul Wahab, Pengerusi pihak pengurusan Suria KLCC Sdn Bhd; Encik Md Shah Mahmood, Ketua Pegawai Operasi; Francis Tan dan juga Pengurus Besar; Ameer Thajudeen.

“Seperti yang diiktiraf oleh Malaysia Book of Records 2022 – Replika Lampu Pelita terbesar di Malaysia yang berketinggian 17-meter dan 12-meter lebar adalah usaha kami dalam menyemarakkan keriangan Ramadhan dan Syawal di kotaraya ini. Berdiri sebagai Pusat Beli-Belah Premium di Malaysia, usaha ini dilihat sebagai kerjasama penting dalam mengembalikan kegirangan dikalangan kelompok komuniti selaras dengan proses asimilasi pembukaan pelbagai aktiviti setelah melalui tempoh dua tahun perintah kawalan pergerakan,” ujar Encik Md Shah Mahmood semasa ucapan pembukaan beliau.

Penampilan pelbagai tarikan bagi kempen sambutan Hari Raya Aidilfitri ini akan berlangsung sehingga 8 Mei 2022 dan para pengunjung berpeluang merasai keunikan tema “Raya di Dusun Atuk” disekitar perkarangan kompleks yang menekankan sentuhan dekorasi rumah kampung di dalam dusun.

Bersesuaian dengan sambutan perayaan yang bakal tiba, sebuah replika rumah kampung tradisional yang berinspirasikan “Rumah Melayu Melaka” memaparkan keindahan dan kepelbagaian motif yang berwarna-warni di sudut ‘Centre Court’ ditemani dengan hiasan pelbagai pokok buah-buahan dan cahaya berwarna di samping hiasan cahaya pelita.

Suasana hiasan dusun turut mempamerkan pangkin yang mana pengunjung boleh menikmati peluang bergambar dengan latar belakang nostalgik yang dilengkapi dengan sebuah Proton Saga juga turut dipamerkan bersama bagi mengimbau kembali memori pulang ke kampung dengan menaiki kereta atuk.

Tidak kurang dari itu, aktiviti permainan tradisional yang tidak lapuk ditelan zaman seperti ‘teng-teng’ dan congkak akan turut diadakan selaras dengan kempen yang berlangsung. Pengunjung juga berpeluang untuk mengambil gambar dengan latar belakang dusun atuk yang ditempatkan di Aras 1, Ramlee Mall.

Para pengunjung juga akan diberikan ganjaran apabila mereka berbelanja lebih dari RM1,500 atau lebih melalui dua resit di mana-mana kedai terpilih bermula dari sekarang sehingga 1 Mei dimana mereka berpeluang untuk menerima baucar membeli-belah Suria KLCC yang bernilai RM100 dan juga satu pek sampul raya Suria KLCC.

Kehangatan Aidilfitri lebih dirasakan apabila para pengunjung turut berpeluang untuk menikmati saat gembira kekeluargaan di sudut ‘Family Potrait’ yang mana pengunjung boleh bergambar bersama keluarga dan mendapatkan kepingan gambar fizikal berserta salinan digital secara percuma untuk dimuat naik di media sosial.

Tidak ketinggalan, tarian etnik dan budaya turut dipersembahkan bagi merai kehangatan Aidilfitri.

Kemuliaan Ramadhan turut di perhalusi dengan sumbangan kurma yang akan diberikan kepada pengunjung yang menjalani ibadah berpuasa untuk tempoh sepuluh hari sebelum Hari Raya bermula dari 23 April 2022. Para pengunjung yang berpuasa boleh mendapatkan kurma daripada kaunter pertanyaan.

Program tanggungjawab sosial ‘Kesedaran Kesihatan Mental’ yang diusahakan oleh Suria KLCC masih diteruskan melalui perolehan dana dari hasil jualan pin reben yang bermula sejak tahun 2021. Para pengunjung digalakkan untuk memberi sokongan bagi menjayakan kempen ini dengan membeli pin yang dijual di kaunter pertanyaan Suria KLCC dengan harga RM10 setiap satu. Setiap hasil jualan akan disalurkan kepada RELATE Malaysia.

Untuk info lanjut, layari: www.suriaklcc.com.my dan di Facebook www.facebook.com/SuriaKLCCMall

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Dah Termalu Kan?- Nurulhidayah Sekolahkan Netizen Yang Kaitkan Keluarganya Dengan Siti Bainun

Aktivis, Datuk Nurulhidayah Ahmad Zahid tampil sekolahkan netizen yang mengaitkan keluarganya dengan pengasas Rumah Bonda, Siti Bainun yang kini dalam siasatan mahkamah selepas didakwa melakukan penderaan terhadap anak istimewa, adik Bella.

Menerusi Insta Stories, Nurulhidayah menyifatkan netizen sebagai ‘kalis api neraka’ seharusnya diberi pengiktirafan dan akui seronok membaca komen yang netizen yang kreatif dan tak terjangkau akal,

“Korang punya KALIS API NERAKA sewajatnya diberi pengiktirafan. Seronok baca komen yang kreatif dan tak terjangkau akal.”-Nurulhidayah

Tambahnya lagi, dia turut menegur pihak terlibat yang meluahkan rasa takut apabila Tunku Mahkota Johor, Tunku Ismail Sultan Ibrahim yang  tampil bersuara terhadap kes penderaan terhadap kes adik Bella.

“Bila dah TERMALU kata la ‘pusing cerita’, ‘Takut bila TMJ bersuara’…eh nak bagitau ni, tiada yang lebih BESAR dan BERKUASA dari ALLAH.

EGO besar2 tu boleh COVER diri korang kat AKHIRAT nanti ker? Dah TERMALU kan? Kan? Tak puasa ke mengata & memfitnah ni?”-Nurulhidayah

Anak perempuan Datuk Seri Zahid Hamidi juga dilihat memuatnaik kenyataan bapanya yang memberikan penjelasan selepas dituduh cuba melindungi Siti Bainun.

“Tetapi saya berasa kesal apabila diberitahu tiba-tiba ada pihak yang cuba mengaitkan saya dengan kes tersebut. Menuduh saya cuba melindungi tertuduh dengan mengaitkan tertuduh memiliki 10 peguam bela kerana saya.

Maka terpaksalah saya akui saya pernah membantu ramai individu sepanjang penglibatan dalam politik. Termasuk didatangi mereka yang meminta bantuan dan sumbangan kewangan untuk tujuan kebajikan.

Namun saya sama sekali tidak akan melindungi sesiapa saja antara mereka itu jika didakwa terlibat dalam jenayah.”-Datuk Seri Zahid Hamidi

Di akhir hantarannya di Insta Stories, Nurulhidayah turut menitipkan pesanan buat netizen yang telah menyebarkan fitnah itu agar cepat bertaubat kepada Allah lebih-lebih lagi di bulan Ramadan.


“Kita Kasi Dia Koyak”- Nabila Huda Akui Trauma Lihat Muka Peguam Siti Bainun

Pengacara dan pelakon terkenal tanah air, Nabila Huda baru ini berkongsi di media sosialnya bahawa dia akui kini menjadi trauma melihat wajah peguam popular yang mewakili Siti Bainun.

Hal ini tular berikutan isu kes saman fitnah yang difailkan aktivis tempatan Fatimah Zaharah Rahim terhadap Nabila pada bulan Januari lalu, di mana aktivis tersebut melantik peguam Nurul Hafidzah dan dua lagi peguam dari firma guaman NHA Advocates & Solicitors bagi mengendalikan kes saman tersebut.

Isu mula timbul apabila Nabila tidak mengetahui dirinya disaman, dan tidak menerima sebarang surat mahupun panggilan telefon dari pihak berkenaan berikutan hal saman tersebut.

Melihat ciapan Nabila di akaun Twitter nya, pelakon ini akui menjadi trauma melihat wajah peguam tersebut yang kini mewakili Siti Bainun bagi kes penderaan adik Bella.

“Saya bukan nak memburukan lagi keadaan tapi tiba-tiba tengok muka dia kat timeline, terus trauma.. Teringat kejadian hitam yang pernah saya lalui dulu.. Dia cuba menabur pasir di periuk nasi saya dan berniat ingin merompak serta merta. Jadi ayuh Malaysia, kita kasi dia koyak!” ciap Nabila

Berada dalam situasi sebegitu Nabila mendedahkan dia tidak cepat melenting apatah lagi bertindak mengeluarkan kenyataan di media sosial sebaliknya cuba menyelesaikan masalah tersebut secara berhemah dengan membalas surat peguam berkenaan.

“Jadi konklusinya, kita tak perlu bagi kenyataan untuk bagi platform percuma kepada perompak. Abil buat keputusan untuk berdiam. Tidak balas kenyataan di media sosial. Tapi balas je surat peguam, yang itu pun sampai keesokan hari lepas dia dah jatuhkan maruah aku tu..” ciapnya lagi

Tidak mahu panjangkan isu, pelakon veteran ini menasihati agar peguam berkenaan tidak mencari sumber rezeki dengan cara sebegitu untuk hidup mewah.

“Kita ni kalau nak hidup senang, kaya raya, hidup mewah, kena usaha. Jangan dapat duit hasil merompak. Itu kalau nak hidup mewah lah. Tapi saya sentiasa memilih untuk hidup sederhana tapi bahagia dan yang penting. Hasil yang halal. Anda sentiasa ada pilihan!” ciap Nabila

Terdahulu aktivis Fatimah Zaharah Rahim telah mengambil tindakan undang-undang ke atas pelakon dan pengacara televisyen, Nabila Huda atas kenyataan berbaur fitnah di media sosial pada tahun lalu.

Dan menuntut pelakon veteran ini membuat permohonan maaf serta membayar ganti rugi fitnah sebanyak RM900 ribu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


DSV Berang Netizen Gelar Kereta Jenama Mewah Dalam MV ‘Ku Ikhlaskan’ Sebagai Kereta Mayat

Jutawan kosmetik, Dato Seri Vida yang mneluahkan rasa berang terhadap netizen yang menggelar kenderaan yang digunakan bagi MV lagu terbaharunya, Ku Ikhlaskan sebagai kereta mayat.

Menerusi hantaran di Instagram, Vida dilihat memuatnaik fotonya bersama kenderaan berjenama mewah dari Amerika,  Bufori Geneva.

“Grand & mewah kan kereta @buforimotors dalam MV ‘Ku Ikhlaskan'”-DSV

A post shared by Dato Seri Vida (@datoserivida)

Walaubagaimanapun, terdapat seorang netizen telah menggelar kenderaan berjenama mewah itu sebagai kereta mayat yang telah mengundang kemarahan jutawan kosmetik itu.

“Ko kata kereta mayat? Ko sekolah tak? Tak boleh beza. Kereta mewah dengan kereta mayat. Ni mesti terhasut dengan @michaelang38 mulut longkang”-DSV

Di ruangan komen, rata-rata netizen memberikan pelbagai reaksi malah ada yang memuji penampilan DSV yang memakai gaun serba putih itu.

“Tak nampak mewah langsung. Betul macam diorang komen. Macam van mayat cina. Tu hantu cina keluar lari. Kesian..Duit habis tapi nampak MV yang sangat Out. Kayu. Layu.”

“Terpesona dengan kecantikan Dato, Selalu tengok live dato. Bila agaknya boleh jumpa secara depan.”

“Terbaik DSV. Semoga terus dilimpahkan rezeki yang banyak. Amin.”

“Terkejut aku ingat pocong mana terlepas tengah hari”

Sekadar info, MV lagu ciptaan Amy Ukays dan Vida itu telah menelan belanja sebanyak RM400,000 dan menjalani penggambaran selama lima hari sekitar Kuala Lumpur dan Genting Highlands.


“Orang Kata Fya Dah Kurus Giler!”- Rakan Artis & Peminat Puji Lufya Kini Langsing Dan Cantik

Pelakon dan penyanyi jelita, Lutfyah Sheikh Omar atau lebih dikenali sebagai Lufya Omar, kini semakin mendapat perhatian ramai di media sosial dengan transformasi yang tidak disangkakan.

Menerusi muatnaik terkini Lufya di Instagram nya, ibu tunggal yang hebat ini tidak menyangka baju bersaiz yang dipakainya kelihatan longgar dan mendedahkan semenjak dari zaman anak dara lagi Lufya hanya memakai pakaian bersaiz M dan bukannya saiz S.

Dalam penulisannya, Lufya mengucapkan terima kasih kepada Dr Mustafa Mohammed Tahir kerana membantunya menurunkan berat badan mengikut nasihat yang diberikan.

Tapi terkejut juga lah pakai baju @leeyanarahman.co yang cantik ni saiz S pun longgar.

Masa anak dara pun pakai saiz M. Memang tak pernah dapat figura macam ni.

Terima kasih Pak long @dr.mustafamt untuk nasihat dia. Saya hilang 25 kilogram sayang.. Alhamdulillah” tulisnya

Melihat penampilan terkini Lufya yang semakin kurus dan jelita mencuri tumpuan orang ramai termasuklah dikalangan selebriti dan peminatnya. Masing-masing memberi komen dengan memuji Lufya kini semakin langsing dan cantik.

“Yeay bulan depan kahwin anak raja” komen Zulin Aziz

Sekadar info, Lufya kelihatan semakin berseri, ceria dan langsing setelah menjalani pembedahan bariatrik bersama Dr Mustafa Mohammed Tahir pada tahun lepas.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Danish Memang Suara Sesuai Lah” – Sheikh Abdul Karim Puji Suara Danish Hakim Mengaji Sedap

Satu perkongsian video milik anak Abby Abadi bersama Norman Hakim iaitu Danish Hakim mendapat perhatian orang ramai di media sosial baru-baru ini.

Video yang dimuatnaik di Instagram nya menunjukan Danish menyertai program Geng Ngaji Musim ke-3 secara dalam talian.

Apa yang menarik dan mencuri perhatian ramai adalah, suara Danish mengaji surah An-Nahl ayat 12 di dalam program tersebut kedengaran sangat merdu dan sedap didengari.

Mendengar alunan surah yang di baca itu membuatkan ustazah Farhatul Fairuzah, ustaz Fakhrul Radhi dan Sheikh Abdul Karim Al Makki memuji Danish pandai bertaranum dan memberi nilai markah mumtaz bagi bacaan surah tersebut.

A post shared by DANISH HAKIM OFFICIAL (@danishhakimofficial)

Walaupun anak kepada Abby Abadi dan Norman Hakim ini dipuji pandai mengaji namun Danish menunjukan bersikap bersahaja dan merendah diri.

Sebelum dia keluar dari program tersebut, Danish sempat menitipkan pesan dan menulis pesanan tersebut menerusi kapsyen ringkas di Instagram nya.

“Apapun korang buat, QURAN jangan tinggal” – pesannya

Mendengar lafaz bacaan surah Danish di dalam video yang dikongsikannya di media sosial itu, mendapat pujian orang ramai dan rata-rata ramai meluahkan rasa bangga kerana anak muda sepertinya mampu mengaji dengan baik dan menitipkan doa buat Danish.

“Fuh imam masjid negara pun puji suara bang long Danish. Siap dapat mumtaz lagi. Bangga lah Norman dan Abby ada bang long macam ni. Terbaik Danish !!”

“Sejuk perut ibu yang mengandung kan abang Danish Hakim..”

“Tahniah Danish.. Semoga terus berjaya dan menjadi ikon belia cinta Quran” komen mereka

“Subhanaallah Masyaallah Tabarakallah Danish contoh terbaik anak muda”

“Alhamdulillah.. Tahniah abang Danish.. Semoga terus berjaya dunia dan akhirat”

“Asuhan dan didikan yang baik dari Norman dan Abby, dah terbukti dan nampak hasilnya sekarang pada Danish. Anak yang cintakan Al Quran semoga menjadi asbab dan ladang pahala buat mama dan papanya. Aamin” ucap netizen

Sekadar info, program yang Danish sertai ini merupakan program Geng Ngaji Musim ke-3 yang bersiaran secara langsung di Astro Oasis bagi sepanjang bulan ramadhan ini.

Apa pun semoga ramai lagi anak muda seperti Danish cintakan al-Quran.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Harap Kes Saman Saya 3 Juta Awak Tak Buat Pro Bono Jugak”-Awal Ashaari Sindir Peguam Siti Bainun?

Pelakon dan pengacara, Awal Ashaari tampil bersuara terhadap peguam, Nurul Hafidzah Hassan yang teruk dikecam kerana mewakili Siti Bainun dalam kes penderaan anak istimewa, adik Bella.

Menerusi hantaran di Instagram, Awal memberitahu peguam itu untuk tidak mengambil tindakan fitnah di atas hantaran nya di Instagram kerana peguam itu “glamour” disebabkan tindakannya sendiri.

“Selalu awak name drop saya dalam social posting awak, sebab awak nak tumpang glamour saya. Tapi sekarang awak dah terkenal, izinkan saya pulak tumpang glamour awak.

Cuma lepas ni jangan la awak guna posting ni untuk awak charge saya fitnah awak pulak sebab awak glamour sebab tindakan awak sendiri. Saya cuma nak menumpang glamour awak je. Saya repost apa yang awak pernah post pasal saya.”-Awal Ashaari

Tambahnya lagi , Awal turut menitipkan harapan buat peguam Siti Bainun agar kes saman 3 juta nya itu tidak dilakukan secara Pro Bono.

“Cuma saya harap kes saman saya 3 JUTA tu awak tak buat PRO BONO jugak lah. Sekurang-kurangnya kena lah buat jugak nak sara hidup kan. Menari kat TikTok dak dapat duit..”-Awal Ashaari

Di ruangan komen, rata-rata netizen dilihat menyokong kenyataan Awal malah ada yang berseloroh peguam itu bakal “koyak” dikecam lagi.

“Kau dah terkenal dik..Kau kena hadapi dengan kuat. Nah mini love untuk kau dik.”-Nabila Huda

“Alaa baru nak jadi netizen. Tengok-tengok ig dia dah jadi private acc.”

“Sekali dia pakat tolong orang yang aniaya insan istimewa. Habes semua kebusukannya terbongkar. Allah maha adil. Janganlah sesekali kita bersifat tidak berperikemanusiaan..”

Terdahulu, Awal Ashaari pernah berhadapan tindakan saman daripada syarikat hiasan dalaman Naz Carpentry. Syarikat berkenaan mengemukakan saman RM300,000 terhadap Awal yang didakwa telah melanggar kontrak.

Naz Carpentry merupakan syarikat hiasan dalam yang terkenal dalam kalangan selebriti, individu berprofil tinggi termasuk dari kerabat diraja dan orang kenamaan.


Nurulhidayah Pernah ‘Kenenkan’ Siti Bainun Dengan Adik Bongsu, Akui Rasa Dikhianati

Aktivis, Datuk Nurulhidayah Ahmad Zahid tampil mendedahkan bahawa keluarganya pernah rapat dengan pengasas Rumah Bonda, Siti Bainun yang kini berada dalam siasatan pihak mahkamah berikutan kes penderaan anak istimewa, adik Bella.

Menerusi hantaran di Instagram, Nurulhidayah akui dia pernah mengenali Siti Bainun suatu ketika dahulu dan menceritakan bahawa Siti Bainun adalah seorang yang suka membantu orang dengan kerja-kerja amal  yang dilakukan.

“Sebagai kakak sulung, saya sentiasa mahu yang terbaik untuk adik-adik saya. Mengenali OKT pada suatu ketika dahulu. Dia seorang yang peramah dan suka membantu orang dengan kerja-kerja amal yang dia lakukan.”-Nurulhidayah

Tambahnya lagi, Nurulhidayah juga menceritanya dirinya yang agak nakal pernah ‘kenenkan’ Siti Bainun dengan adik bongsunya. Namun, hubungan mereka menjadi semakin renggang disebabkan tiada keserasian.

“Saya agak nakal untuk ‘kenenkan’ atau ‘match make’ Adik Bongsu saya dengan OKT. Apa yang berlaku selepas usikan demi usikan, mereka menjadi rapat. Tetapi Allah lebih Maha Mengetahui.

Hubungan mereka sering tegang dan menjadi semakin renggang. Saya menasihati adik saya agar lupakan hubungan yang ‘toksik’ seandainya tiada sefahaman dan rasa saling menghormati.”-Nurulhidayah

A post shared by Nurulhidayah Ahmad Zahid (@nurul.zahid)

Di akhir hantaran nya, Nurulhidayah menjelaskan bahawa keluarganya tidak pernah melihat latar belakang sesiapa sahaja yang mahu mendekati mereka. Malah, mereka tetap santuni sesiapa sahaja walaupun kaya, miskin, cacat atau sempurna.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Kekal Kuat Abang Lan”- Nora Ariffin Titip Doa Buat Roslan Aziz

Penyanyi, Datuk Nora Ariffin menitipkan doa dan ucapan kepada produser dan penerbit terkenal industri hiburan negara, Roslan Aziz menerusi muatnaik terkininya di Instagram.

Menerusi hantaran Nora di media sosialnya, penyanyi bersuara emas ini meluahkan rasa terkejut dan sedih mendapat perkhabaran bahawa produser terkenal tersebut kini sedang bertarung nyawa melawan kanser yang dihadapinya.

ROSALN AZIZ adalah figura yang telah menggabungkan saya dan Dato Sheila Majid dalam lagu JENTAYU.

Saya tumpang sedih dan terpanggil bila mendapat tahu abang Lan sedang diuji dengan kanser. Allahuakbar. Abang Lan banyak berjasa pada industri dan artis-artis hebat yang mungkin ramai tak tahu.” titipnya

Mengimbau kembali disebalik pembikinan lagu popular Jentayu yang pernah memenangi Anugerah Industri Muzik (AIM) pada tahun 1996 itu, Nora mendedahkan Roslan merupakan produser bagi lagu tersebut dan oleh kerana idea kreatif Roslan, Nora berpeluang berduet bersama Dato Sheila Majid.

“JENTAYU sebuah lagu yang pernah memenangi beberapa anugerah besar di AIM 1996. Ramai yang tahu kejayaan dan kehebatan lagu JENTAYU, nyanyian duet saya bersama Dato Sheila Majid dan arwah Johan Nawawi, ciptaan arwah Johan Nawawi dan lirik oleh ayahanda Dato Dr Usman Awang.

Hebat lagu ni. Tapi mungkin ramai yang tak tahu, ini adalah hasil idea kreatif dari saudara Roslan Aziz dan Johan Nawawi.

ROSLAN AZIZ adalah produser untuk lagu ini. Kalau tak kerana idea Roslan Aziz, tak mungkin saya dapat berduet dengan Dato Sheila Majid. Dia juga merupakan figura yang sangat hebat, disegani dan dihormati oleh arwah Johan dan semua rakan-rakan industri.” tulisnya

Dalam pada itu, Nora juga berkongsi bahawa arwah suaminya komposer, Johan Nawawi sangat menghormati Roslan dan mengagumi produser berbakat tersebut.

“Arwah Johan cukup hormat dengan Roslan” dedahnya

Di akhir penulisannya, Nora tidak putus menitipkan doa agar produser berbakat ini kekal kuat melawan penyakit yang dihadapinya dan kembali pulih seperti sedia kala.


“Bapa Mama Sporting”- Sharifah Zarina Dipuji Netizen Teman Anak Perempuan ‘Dating’

Penyanyi, Sharifah Zarina dipuji netizen selepas menemani anak perempuannya untuk berjanji temu dengan seorang lelaki di sebuah restoran.

Menerusi video yang dimuatnaik di TikTok, Sharifah Zarina bersama suami dilihat berada di meja makan yang berhampiran dengan meja anak perempuan bersama teman lelakinya.

“Mak bapak dating  X , Teman anak dating ✓”-Sharifah Zarina

Tindakan yang dilakukan oleh Sharifah Zarina dan suami mendapat pujian netizen yang menganggap penyanyi ini sebagai ibubapa yang supportive.

“Hahaha Kalau saya pun akan buat macamtu.”

“It’s cool i guess. Supportive and at the same time, a close watch too. Kinda reminds me i got 15 years old baby girl. risau la pulak.”

Terdahulu, anak perempuannya, Athalia Deena Buswani pernah terpalit kontroversi membabitkan kisah percintaanya dengan penyanyi dan pelakon Alvin Chong walaupun dia masih di bawah umur ketika itu.

Walaubagaimanapun, Alvin kemudian menjelaskan bahawa hubungan yang dijalin dengan Athalia adalah kerjasama dalam urusan kerja semata-mata.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Saya Dilahirkan Di Sini”-Yazmin Aziz Beri Penjelasan Selepas Diminta Meninggalkan Malaysia

Peserta Big Stage 2022, Yazmin Aziz tampil bersuara selepas diminta oleh pihak tidak bertanggungjawab yang memintanya  untuk meninggalkan Malaysia.

Menerusi laman Twitter, Yazmin turut mempersoalkan pihak terlibat mengapa dirinya harus berpindah sedangkan dia dilahirkan di Malaysia. Malah, ahli keluarganya turut tinggal di sini.

“Tidak perlu menyuruh seseorang untuk meninggalkan negara. Ya, saya boleh berpindah keluar tetapi kenapa saya patut pindah?

Saya dilahirkan di sini. Keluarga saya tinggal di sini jadi ini adalah rumah kami. Lagipun saya adalah rakyat Malaysia.”-Yazmin Aziz

Tambahnya, Yazmin turut meluahkan persoalan dalam dirinya adakah hidupnya akan berbeza jika ibubapanya tidak berpisah ketika dia masih muda suatu ketika dahulu.

“Saya tertanya-tanya jika hidup saya akan menjadi berbeza jika ibu bapa saya tidak berpisah semasa saya masih muda.

Mungkin hidup saya akan menjadi lebih kekal. Sekurang-kurangnya tidak akan menjadi keperluan untuk berpindah negara.”-Yazmin Aziz

Di ruangan komen, rata-rata netizen meminta penyanyi berdarah kacukan Melayu dan Filipina ini agar terus bersabar dan mengabaikan kata-kata negatif yang dilemparkan padanya.

“Abaikan. Those who harp on that have entitlement issues.”

“Sabar Bespren jangan layan sangat mulut-mulut puaka tu.”

“Warna warni dalam kerjaya anak seni. Be Strong.”

Sekadar info, ibu Yazmin adalah berbangsa Melayu. Manakala bapa dan bapa tirinya berasal dari Filipina. Yazmin juga pernah tingga di Filipa selama 5 tahun.


HUAWEI Memperkenalkan Pejabat Pintar Dengan Lima Produk Terbaharu

HUAWEI Malaysia hari ini mengumumkan pelancaran Smart Office (Pejabat Pintar) dengan lima produk baharu, termasuk HarmonyOS MatePad 10.4, semua dalam satu MateBook
D15, mesin pencetak PixLab X1, pembesar suara mudah alih baharu, Sound Joy dan Mesh 3 Wi-Fi router.

Pelancaran itu menyaksikan HUAWEI membuat satu lagi langkah besar dalam mencapai visinya untuk Smart Office, “Peranti Super, Kreativiti Super” di Malaysia.   Mengintegrasikan konsep Peranti Super untuk Pejabat Pintar, ia membolehkan kehidupan kerja yang cekap secara digital pengalaman dengan Cross-Device Collaboration atau Kolabrasi Merentas Peranti. Kolabrasi merentas peranti ini membolehkan pengguna untuk sambungkan banyak peranti menjadi satu untuk pengalaman kerja yang lancar.

Disediakan dengan prestasi yang kukuh, penampilan yang baik, dan pelbagai inovasi ciri pintar, peranti ini menjanjikan peningkatan produktiviti untuk senario pejabat pintar.

Kompatibel dengan HUAWEI M-Pencil Package (generasi ke-2) dan berbagai pembuatan catatan aplikasi, HUAWEI MatePad yang baru dan lebih baik menyokong ekosistem yang kaya dengan banyak fitur pintar. Dilengkapi dengan Skrin HUAWEI FullView Display 10,4 inci beresolusi 2K, HUAWEI MatePad direka untuk menghadirkan kualiti gambar yang lebih baik pada berbagai konten. Ciri kolaborasi multi-lskrin ada HUAWEI MatePad 10.4 memungkinkan pengguna untuk bekerja bersama-sama lebih baik kerana mereka mengintegrasikan semua peranti HUAWEI dan mencipta semula ruang kerja mereka sendiri untuk meningkatkan produktiviti.

Apabila dipasangkan dengan HUAWEI M-Pencil dan Papan Kekunci Pintar, pengguna akan dilengkapi dengan baik untuk mengendalikan semua tugasan kerja dengan aplikasi yang serasi daripada AppGallery seperti WPS, Jnotes dan Touchnotes, yang memberikan pengalaman menulis.

HUAWEI MateBook D 15  ialah komputer riba terkini yang dikuasakan oleh Intel® Gen ke-11 baharu Pemproses Teras™ untuk menyampaikan kelajuan yang jauh lebih baik dan menyokong kerjasama merentas peranti. Direka bentuk dengan mengambil kira keperluan pengguna muda, HUAWEI MateBook D 15 direka bentuk untuk memberikan prestasi yang luar biasa merentas semua senario, daripada pengajian secara maya dan produktiviti semasa dalam perjalanan, kepada pengalaman hiburan. Di samping pemproses yang lebih berkuasa,
HUAWEI MateBook D 15 dilihat lebih langsing dan ringan yang menjadikannya mudah dibawa ke mana-mana anda bekerja semasa dalam perjalanan.

Memanfaatkan kuasa HarmonyOS, HUAWEI PixLab X1 ialah pencetak laser 3-dalam-1 yang berkuasa yang menggabungkan fungsi mencetak, menyalin dan mengimbas menjadi satu. . Selain daripada sambungan rangkaian yang mudah, HUAWEI PixLab X1 juga boleh disambungkan ke peranti lain melalui Aplikasi HUAWEI AI Life. Dengan menambahkan pencetak menggunakan AI Life App, proses sambungan rangkaian juga boleh disiapkan dengan cepat.

HUAWEI Sound Joy adalah usaha bersama HUAWEI dan audio Perancis syarikat teknologi Devialet. Memanfaatkan teknologi SAM Devialet, Bunyi pada HUAWEI Joy ialah pembesar suara yang padat, bergaya dan mudah alih, sememangnya disesuaikan dengan  kegunaan harian, HUAWEI Sound Joy ialah pembesar suara yang ideal yang akan menghidupkan mana-mana parti atu majlis keramaian di luar.

HUAWEI WiFi Mesh 3 bukan sahaja mudah digunakan, tetapi juga lain daripada router yang lain . Daripada memasukkan kata laluan dalam Halaman tetapan pada peranti anda, anda boleh merapatkan peranti HUAWEI dengan mudah pada HUAWEI WiFi Mesh 3 untuk menyambung ke rangkaian Wi-Fi, yang menjadikannya begitu mudah untuk tetamu anda atau
saudara mara untuk mengakses rangkaian.

HUAWEI MatePad 10.4 berharga RM1,599 tersedia untuk pra-pesanan mulai 22 April 2022 sehingga 2 Mei 2022 dengan hadiah percuma bernilai sehingga RM898 termasuk HUAWEI M-Pencil Generasi Ke-2, dan Papan Kekunci Pintar HUAWEI. Lawati Laman Web Rasmi HUAWEI untuk maklumat lanjut.  Sementara itu, pengguna boleh merasai produk baharu di HUAWEI Experience Store.

Manakala, HUAWEI MateBook D 15 boleh didapati daripada RM3,099 bermula dari 22 April 2022. Pengguna boleh menikmati hadiah percuma bernilai sehingga RM827* termasuk beg galas HUAWEI, Tetikus Bluetooth HUAWEI  dan HUAWEI FreeLace. Lawati Laman Web Rasmi HUAWEI untuk maklumat lanjut.

HUAWEI PixLab X1, Soundjoy dan WiFi Mesh 3 akan datang tidak lama lagi. Lawati laman sesawang rasmi HUAWEI dan Halaman Facebook Rasmi HUAWEI untuk maklumat lanjut tentang Smart Office.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[UNBOXING] SAMSUNG Galaxy Tab S8 Ultra, Tablet Dan Komputer Riba Jadi Satu?

Samsung baru sahaja melancarkan Galaxy Tab S8 Ultra – tablet yang dianggap terbesar dan paling berkuasa mereka, dengan paparan Super AMOLED 14.6 inci yang sememangnya begitu besar! Yang menjadi persoalan adakah ini sebuah tablet atau komputer riba? Jawapannya, kedua-dua pun boleh!

Samsung baru saja memberikan kepada kami Galaxy Tab S8 Ultra, yang hadir dalam kotak besar dan teguh serta pelekat keselamatan. Periksa label untuk memastikan anda memiliki perangkat yang tepat, dan kedua stiker keselamatan masih belum dikoyakkan.

Tablet Galaxy Tab S8 Ultra ternyata memberikan sebuah perasaan yang mengagumkan walaupun di dalam kotak kerana pembungkusan itu sendiri hampir sebesar saiz komputer riba yang berukuran lebih pepenjuru 14 inci. Selepas membuka dua pelekat keselamatan, anda mendapat jumlah peralatan sokongan secara percuma dan semestinya ia sangat berbaloi dengan harga. Unit Galaxy Tab S8 Ultra yang kami  terima ini ialah untuk pasaran di Malaysia dan kandungan yang disertakan bersama tablet boleh berbeza-beza bergantung pada negara.

Galaxy Tab S8 Ultra yang dibalut dengan kain pelindung, Kulit Buku dipadankan dengan Papan Kekunci disediakan dalam dua bahagian yang dibuat dalam warna hitam matte yang direka khusus untuk berfungsi dengan Galaxy Tab S8 Ultra.

Sekarang, mari kita lihat kotaknya, dan lihat apa yang kita temukan di dalamnya!

Anda mungkin perasan terdapat kekurangan di sini. Ya tiada pengecas dalam kotak. Walaupun kebanyakan syarikat terkemuka menyertakan pengecas dalam kotak tablet mereka, Samsung telah  mengalih keluar pengecas daripada kotak siri Tab S8. Untuk info, Penutup Papan kekunci, S Pen memang disertakan sekali, malah jika anda membuat pembelian sekarang di laman sesawang rasmi Samsung, sebuah bag komputer riba diberikan percuma.

Mengenai bahagian papan kekunci, ia dilekatkan pada bahagian bawah tablet melalui magnet dan satu set pin  sambil menawarkan set kekunci yang agak penuh termasuk shortcut untuk kecerahan skrin, volume, mod desktop DeX dan pad sentuh bersaiz penuh untuk menawarkan pengalaman yang lebih dekat dengan komputer riba.

Separuh kedua penutup secara magnetik melekat pada bahagian belakang tablet dan mempunyai bonjolan yang dinaikkan untuk menyimpan S Pen apabila ia dilekatkan pada alur dengan magnet di sebelah kamera yang dipasang di belakang.

Setelah mengeluarkan Galaxy Tab S8 Ultra daripada kain pelindungnya dan perkara pertama yang menarik perhatian anda dengan serta-merta ialah paparan Super AMOLED 14.6-inci yang besar. Setakat tanggapan pertama, saya kagum dengan saiz dan paparan tablet yang besar.

Paparan itu sendiri menampilkan bezel yang sangat tipis di sekelilingnya, memberikannya nisbah skrin-ke-badan yang besar sebanyak 90% manakala nisbah aspek 16:10 yang tinggi yang menjadikannya sesuai untuk tugasan kerja harian.

Samsung menawarkan Galaxy Tab S8 Ultra dalam empat pilihan kapasiti storan + RAM di seluruh dunia:

Tetapi di sini di Malaysia, ia boleh didapati dengan 12 GB RAM dan storan 256 GB pada harga RM 5,899.


“Jangan Nanti Kena Declare Muflis Tinggal Bawah Jambatan”- Puteri Sarah Lantik Khidmat Peguam

Selepas mendedahkan identiti wanita yang selama ini menjadi ‘perosak’ rumah tangganya bersama pengarah dan pelakon terkenal, Syamsul Yusof, pelakon Puteri Sarah Liyana mendedahkan kini dia telah menggunakan khidmat peguam bagi menyelesaikan isu yang melanda rumah tangganya sejak 2019 itu.

Menerusi Insta Stories, Puteri Sarah menyatakan bahawa dia kini telah melantik dua orang peguam dan sudah bersedia untuk melawan.

“Ok next! Kita pakai 2 lawyer lah. Ke pakai 10 lawyer macam Siti Bainun. Swall worm like this 2 pun cukup lah.”-Puteri Sarah

Tambahnya lagi, dia turut mendedahkan mesej yang diterima oleh seorang individu yang cuba melakukan provokasi terhadapnya. Namun, Puteri Sarah dilihat tidak berasa gentar malah turut memberikan amaran bahawa ‘individu’ tersebut tidak mengetahui realiti duna sebenar.

“Ss i dapat sembang macam pandai. Awak tak tahu dunia sebenar sweety. Jangan nanti kena declare bankrupt tinggal bawah jambatan. @legalaismy tengok dia kutuk u. Jom Lawan”-Puteri Sarah

Baru-baru ini, nama Puteri Sarah Liyana menjadi perhatian selepas mendedahkan identiti wanita yang telah menjadi ‘penghancur’ sehingga menyebabkan rumah tangganya bersama Syamsul Yusof bergolak.

Selain itu, Puteri Sarah mendedahkan bahawa wanita itu telah menganggu kesihatan mentalnya sejak 2019 dan menyebabkan dia dan suami sudah tidak lagi tinggal sebumbung.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Fasha Sandha Teruk Dikecam Gara-Gara Watak Hanim Dalam Drama Khilaf Asmara

Pelakon berbakat, Fasha Sandha memuatnaik beberapa tangkap layar pandangan orang ramai terhadap lakonannya sebagai Hanim Sya dalam drama Khilaf Asmara di Instagram menarik perhatian.

Melihat entri Fasha di Instagram nya, pelakon berkebolehan ini tidak menyangka ramai yang menonton drama tersebut begitu terkesan dengan lakonannya sebagai Hanim Sya.

Rata-rata banyak kritikan dan cemuhan yang diterima aktres jelita ini, semenjak drama Khilaf Asmara ditayangkan pada 18 April lalu, apatah lagi babak bagi episod malam tadi cukup membuatkan sesiapa yang menontonnya berasa panas hati.

Fasha juga mengatakan baru sekarang dia memahami perasaan Nad Zainal, yang menerima banyak kecaman gara-gara membawa watak Kirana dalam drama Dendam Seorang Isteri.

“Penuh dengan cacian, carutan kat #hanimsya

Sampai ada yang nak pukul @budakijat berani ka? Apapun terima kasih kerana menonton. ‘Kalau baik jadikan teladan, kalau jahat jadikan sempadan’.

Aduh aku kena carutan banyak malam ni. Sekarang aku faham apa perasaan KiKi” tulisnya

Melihat muatnaik di Instagram Fasha, ramai peminatnya membanjiri ruangan komen dengan berkongsi pandangan masing-masing mengenai lakonan Fasha sebagai Hanim dalam drama tersebut. Rata-rata ramai yang memuji dan mengikhtiraf lakonan mantap Fasha sebagai pelakon tanah air.

“Carutan yang diterima atas watak yang dibawa menandakan @fashasandha pelakon yang hebat. Tahniah. Saya suka lakonan anda.”

“Tengok Dendam Seorang Isteri kesian.. Tengok Khilaf Asmara rasa nak mengamuk. Fasha awak hebat lah!!” komen peminat

Sekadar info, drama Khilaf Asmara terbitan Radius One Production ini dibarisi dengan empat pelakon sebagai tunjang utama drama iaitu Fattah Amin, Nelydia Senrose, Fasha Sanda dan Fahrin Ahmad.

Naskhah bersiri ini mula bersiaran pada 18 April 2022 di slot Samarinda di saluran TV3 pada setiap hari Isnin sehingga Jumaat, jam 10 malam.